پەرلەمانتارێکی یەکێتی: وەزیری ناوخۆ داهاتی هاتوچۆی سلێمانی دەباتە هەولێر - تۆڕی میدیایی خەڵک\nپەرلەمانتارێکى یەکێتى رایگەیاند، بە ئیمزای وەزیری ناوخۆی حكومەتی هەرێم داهاتی هاتوچۆی ئیدارەی سلێمانی و هەڵەبجە و گەرمیان و ڕاپەڕین دەبرێتە سەر ژمارە بانكییەك لە هەولێر.\nسەرکۆ گەڵاڵى پەرلەمانتاری یەکێتی نووسینێکی بڵاوکردووەتەوە و دەڵێت:” ڕێبەر ئەحمەد وەزیرى ناوخۆ لەگەڵ كۆمپانیایەك گرێبەستێك واژۆدەكات كە دەبێت (20%) هەموو داهاتی ساڵانەی تازەكردنەوەی توندوتۆڵی پارێزگاكانی سلێمانی و هەڵەبجە و ئیدارەكانی ڕاپەڕین دەچێیتە سەر حسابێكی تایبەت لە هەولێر”.\nئەو پەرلەمانتارە ئاماژەبەوەشدەکات بە پێی گرێبەستەكە تا 15 ساڵی تر هیچ كەس و كۆمپانیایەك ناتوانی گەراجی پشكنین و توندوڵی(هەزە) لە پارێزگاكانی سلێمانی و هەڵەبجە و ئیدارەی گەرمیان و ڕاپەڕین دابنێیت و وەربگرێت “ئەمە لەلایەك قۆرخكاریەو لەلایەكیش پیلانێكە بۆ كەمكردنەوەی داهاتی سلێمانی.\nسلێمانی، هەڵەبجە، هەولێر، داهات


زایینی: ١٥-٠٢-٢٠١٧ - هەتاوی: ١٣٩٥/١١/٢٧ - ١٨:٠٦ تاران قه‌باره‌ی فۆنت:\nکوردستان میدیا: کۆمیتەی هاوکاریی حیزبە کوردستانییەکان بۆ پشتیوانی لە خەڵکی کوردستان بەرانبەر بە زوڵم و زۆریی ڕێژیمی ئێران، بەیاننامەیەکی بڵاو کردەوە.\nنزیک بە دە ملیۆن کورد لە کوردستانی ڕۆژهەڵات، زیاتر لە سێ دەیەیە کە لە ژێر ستەمی نەتەوایەتی‌دا بە دەست دواکەوتووترین دیکتاتۆرەکانی سەردەم دەچەوسێنەوە، لەگەڵ ئەوەدا کە وڵاتیان داگیر کراوە، لە سەرەتایی‌ترین مافەکانی خۆشیان بێبەش بوونە و ڕۆژانە بە هۆکاری جیاواز و دوور لە پێوانەی مرۆڤایەتی و بۆ چاوترساندنی شۆڕشگێران و کپ‌کردنی دەنگی مافویستیی ڕۆڵە بێتاوانەکانی کورد، لەسێدارە دەدرێن و بەندییەکان بە شێوازێکی دڕندە ئەشکەنجە دەکرێن.\nکۆماری ئیسلامی لە درێژەی ئەم سیاسەتەدا لە ٢٥ی بەفرانباری ٢٧١٦، بە بیانووی ڕاسانەوە و بۆ ترساندنی هەستی مافخوازی، کۆمەڵێک لاوی بێتاوانی لە ناوچەی شنۆ مەحکوم بە ئێعدام کردووە و سزای درێژخایەن تا ٢٠ ساڵی بۆ بڕاندوونەتەوە، کە ئەمەش وەک غەدرێکی نەتەوەیی دێتە ئەژمار، هەر بۆیە داوا لە هەموو تاکێکی کورد و ڕێکخراوە سیاسییەکان دەکەین کە بێ‌هەڵوێست نەبن و لە ڕێگای پێوەندی گرتن بە ڕێکخراوەکانی مافی مرۆڤ، ڕێگری لە دووپات بوونەوەی ئەم کردەوانە بکەن.\nهەر بۆیە ئێمەش وەک کۆمیتەی هاوکاریی حیزبە کوردستانییەکان لە هۆلەند، دەنگی خۆمان وەپاڵ دەنگی کۆمەڵانی خەڵکی کوردستان دەخەین و وێڕای ئیدانە کردنی ئەم کردەوەیە، داوا لە داکۆکیکارانی مافی مرۆڤ و لایەنە پێوەندیدارەکان دەکەین کە، چیتر وەک بینەر نەبن و بە هەڵوێستی مرۆڤدۆستانە ڕێ لە لەسێدارەدان و زیندانی کردنی درێژخایەنی لاوانی بێتاوانی کوردستان بگرن.\nهەڤکاریی پارتە کوردستانییەکان -هۆلەندا\n٢٢ی ڕێبەندانی ٢٧١٦


سوریا ئاگربه‌ست ڕاده‌گه‌یه‌نێت\nله‌شکری سوریا په‌یمانی ئاگربه‌ستی داوه له ماوه‌ی چوار ڕۆژی جه‌ژنی قورباندا که سبه‌ی هه‌ینی ده‌ستپێده‌کات. ئه‌م ڕاگه‌یاندنه‌ی له‌شکری سوریا هاوکاته له‌گه‌ڵ ڕاگه‌یاندنێکی سه‌رهه‌ڵداوانی سوریادا بۆ کۆنترۆڵکردنی چه‌ند ناوچه‌یه‌کی نوێ له شاری حه‌ڵه‌ب.\nله‌شکری سوریا ده‌ڵێت له‌م ده‌می ئاگربه‌سته‌دا وه‌ڵامی هه‌ر هێرشێکی سه‌رهه‌ڵداوان بیکه‌ن ده‌داته‌وه یان هه‌ر هه‌وڵێکیش بۆ تۆکمه‌کردنی شوێنه‌کانیان بدرێت و هه‌روه‌هاش به‌ره‌نگاری هه‌ر هاتنه ناوه‌وه‌یه‌کی جه‌نگاوه‌رانی بیانی ده‌بنه‌وه که وه‌ک ده‌ڵێت له سنوره‌کانی سوریاوه ده‌چنه ناو وڵاته‌که‌وه.\nدکتۆر عه‌بدولباست سه‌یدا، سه‌رۆکی ئه‌نجومه‌نی نیشتیمانی سوریا که گه‌وره‌ترین لایه‌نی ئۆپزسیۆنه له ده‌ره‌وه‌ی سوریا گوتوویه‌تی متمانه‌یه‌کی زۆر که‌می هه‌یه به‌وه‌ی ڕژێمی سوریا وابه‌سته‌ی ئه‌و په‌یمانی ئاگربه‌سته‌ی ببێت ، به‌ڵام سه‌رهه‌ڵداوان به‌پێی ئه‌و ئاگربه‌سته کارده‌که‌ن.


لە بادینان بەڵێننامە بە کادر و بەرپرسانی یەکێتیی پڕ دەکرێتەوە |\nHome سەرەکی لە بادینان بەڵێننامە بە کادر و بەرپرسانی یەکێتیی پڕ دەکرێتەوە\nیەکێتیی: تۆمەتەکان ناڕاست و بێبنەمان\nپارتی دیموکراتی کوردستان لە سنووری بادینان بەڵێننامە بە کادر و بەرپرسانی یەکێتیی نیشتیمانیی کوردستان پڕ دەکاتەوە تا پەیوەندیی بە پەکەکەوە نەکەن، بەرپرسانی یەکێتییش لە سنوورەکە دەڵێن پارتی دەیەوێت کادرانی یەکێتیی لە سنوورەکە بترسێنێت.\nتەنها لە هەفتەی ڕابردوودا زیاتر لە دە کادر و بەرپرسی یەکێتیی لە سنووری بادینان بەڵێننامەیان پێ پڕ کراوەتەوە تا پەیوەندیی لەگەڵ پەکەکە نەکەن، نەچنە سەر سنوورەکان و جگە لەو بەڵێننامەیە، کەفیلێکیشیان لە هەر کەسێک وەرگرتووە کە بانگیان کردووە.\nقادر موسێ، ئه‌ندامی مه‌ڵبه‌ندی بادینانی یه‌كێتیی یه‌كێكه له‌و كه‌سانه‌ی ئاسایش به‌ڵێننامه‌ی پێ پڕ كردووه‌ته‌وه و بۆ ״ئاژانس״ وتی: ״له ڕێگه‌ی ته‌له‌فۆنه‌وه بانگهێشت كرام بۆ ئاسایشی ئاكرێ، پێش ئه‌وه مه‌ڵبه‌ندم ئاگادار كرده‌وه ئه‌وان ڕێگه‌یان پێ دام، ڕاستەوخۆ بە منیان وت کاری قاچاخچێتیت کردووە.״\nوتیشی: ״ئەو بەڵێننامەیە کارێکی نایاساییە و مەترسیی ئەوە هەیە سبەی تۆمەتێکی تر درووست بکەن و ئەو بەڵێننامەیەش بکەن بە بیانووی تێوەگلان.״\nبە پێی زانیارییەکانی ״ئاژانس״، لە ئێستادا یەکێتیی بڕیاری داوە هیچ بەرپرس و کادرێکی کە لە لایەن ئاسایشی ئەو ناوچەیە بانگ دەکرێن نەنێرێت تا دووچاری پڕکردنەوەی بەڵێننامە نەبێت.\nدڵدار زاخۆیی، جێگری لێپرسراوی مه‌ڵبه‌ندی دهۆكی یه‌كێتیی بۆ ״ئاژانس״ وتی: ״سه‌رله‌به‌ری ئه‌و تۆمه‌تانه ڕه‌ت ده‌كه‌ینه‌وه و ئێمه ئاگاداری به‌رپرس و كادرانی خۆمانین كه چی ده‌كه‌ن و خه‌ریكی چین، ئه‌وانه‌ی ئاسایشی پارتی وتویه‌تی سه‌رجه‌می ناڕاستە.״\nده‌شڵێت: ״له‌گه‌ڵ مه‌كته‌بی سیاسیی یه‌كێتیی قسه‌مان كردووه، ئاگادارمان كردوونه‌ته‌وه له‌م بابه‌ته، وه‌ك مه‌ڵبه‌ندی دهۆكیش بڕیارمان داوه هیچ كه‌سێك نه‌چێت بۆ ئاسایش، ئێستا بانگی چەند کەسێکی تریان کردووە نەمانهێشتووە بچن.״\nئەوانەی بانگ کراون، جگە لە کادرەکان، جێگر مەڵبەند، ئەندام مەڵبەند و کارگێڕ مەڵبەندی یەکێتیی تێدایە.\n״له‌گه‌ڵ ئاسایشی سنووره‌كه قسه‌مان كردووه، به‌ڵام هیچ ڕوونكردنه‌وه‌یه‌كیان نه‌داوه، بۆیه ئه‌مه به فشار و ترساندن و درووستكردنی تۆمه‌تی داده‌نێین بۆ كادرانی یه‌كێـتیی و به مه‌سه‌له‌یه‌كی سیاسیی ده‌زانین.״ دڵدار زاخۆیی وای وت.\nپارتی دیموکراتی کوردستان دان بەوەدا دەنێت ئەو کارە کراوە، بەڵام دەڵێت تەنها بۆ کادر و بەرپرسانی یەکێتیی نییە و هی هەموو لایەنەکانی تێدایە.\nڕێڤینگ هروری، په‌رله‌مانتاری پارتی و ئه‌ندامی لیژنه‌ی ناوخۆ و ئاسایش له په‌رله‌مانی كوردستان بۆ ״ئاژانس״ وتی: ״ئه‌وه ڕاست نییه كه ئه‌و مه‌سه‌له‌یه سیاسی بێت و په‌یوه‌ندیی به بیروڕای سیاسییه‌وه نییه، ئه‌و به‌رپرسانه‌ی یه‌كێتیی وا ده‌زانن كه ته‌نها كادری ئه‌وان بانگ کراوه، بەڵام خەڵکی زۆرتر بانگهێشت کراون.״\nوتیشی: ״ئاسایش وه‌ك هاووڵاتی ئه‌و كه‌سانه بانگ ده‌كات و كاری خۆی ده‌كات، نه‌ك وه‌ك كادری حزبی، بۆیه هه‌ركه‌سێك بانگ کرابێت، په‌یوه‌ندیی به بیروڕای سیاسییه‌وه نییه.״\nهێرۆ بە نهێنی پەیامەکەی دەگەیەنێت


ڕاست‌کردنەوەی هەواڵێکی “ئاوا توودەی” لە پێوەندیی لەگەل “کورد کاناڵ”دا – کوردستان و کورد\nبینەران و بیسەرانی کورد کاناڵ، ئەندامان و دۆستان و لایەنگرانی حیزبی دێموکرات!\nئەم ئێوارەیە کاناڵی تێلێگرامیی “ئاوا توودەی”ی هەواڵێکی لەمەڕ نیازی کۆماری ئیسلامی بۆ تەقاندنەوەی “کورد کاناڵ”، یەکێک لە دەزگا مێدیاییەکانی حیزبی دێموکراتی کوردستانی بڵاو کردەوە. بڵاوبوونەوەی ئەو هەواڵە شەپۆلێکی بەرینی نیگەرانی و دڵەڕاوکێی لای خەڵکی کوردستان دروست کردووە کە ئەوە نیشانەی سۆز و خۆشەویستی، متمانە و ئێعتباری ئەم تریبونەی حیزبی دێموکراتی کوردستان لای کۆمەڵانی خەڵکی کوردستانە. بەڵام لەو پێوەندییەدا پێویستە ڕوونی بکەینەوە:\nڕاستە کۆماری ئیسلامی لە چوار دەیەی ڕابردوودا بە بەردەوامی هەوڵی داوە دەنگی بزووتنەوەی ڕزگاریخوازیی کورد بەتایبەت حیزبی دێموکراتی کوردستان کپ بکا و، بە پلان و پیلانی جۆراوجۆر تێکۆشاوە کۆسپ و تەگەرە بخاتە بەردەم گەیشتنی پەیام و گوتاری ئەم حیزبە و، هەروەها ڕێژیم لە دوای دامەزرانی “کورد کاناڵی”یش قەت ترس و ناڕەحەتیی خۆی لە چالاکیی ئەم کاناڵە خۆشناو و خۆشەویستەی کۆمەڵانی خەڵکی کوردستان نەشاردۆتەوە؛ بەڵام هەواڵی پێوەندیدار بە هەوڵی تەقاندنەوە کوردکاناڵ لە ماوەی ڕۆژانی ڕابردوودا فڕی بەسەر ڕاستییەوە نییە.\n“کورد کاناڵ” بە هیممەتی پێرسۆنێڵ و کادر و پێشمەرگە خۆنەویستەکانی حیزبی دێموکراتی کوردستان لە کار و چالاکیی مێدیایی خۆیان و بەرنامەکانی خۆی بۆ لەقاودانی سیاسەتە دژی‌گەلییەکانی کۆماری ئیسلامی بەردەوامە.\nوێڕای سپاس و ڕێز لەو هەمووە پەیامی هاوسۆزییەی لەو ماوەدا بۆ بەڕێوەبەریی کورد کاناڵ هاتووە، کە دەزانین لە سۆز و خۆشەیستیی کۆمەڵانی خەڵکی کوردستانەوە بۆ حیزبی دێموکراتی کوردستان سەرچاوە دەگرێ؛ ڕادەگەیەنین کە ئەم هەواڵە ڕاست نییە و ڕوون نییە”ئاوا تودەی” بە چ نیاز و مەبەستێک ئەم بابەتەی ورووژاندووە.\nبەڕێوەبەریی کوردکاناڵ ١٦ی ڕێبەندانی ١٣٩٩\nتاگی بابەت: حیزبی دێموکراتی کوردستانکورد کاناڵ


زایینی: ١٣-٠٤-٢٠١٦ - هەتاوی: ١٣٩٥/٠١/٢٥ - ١٣:٠٤ تاران قه‌باره‌ی فۆنت:\nکوردستان میدیا: مام "ساڵح قادری والا" باوکی شەهیدێكی حیزبی دێموکراتی کوردستانی ئێران لە شاری بۆکان کۆچی دوایی کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی یەکشەممە ڕێکەوتی ٢١ی خاکەلێوەی ١٣٩٥ی هەتاوی، مام ساڵح قادری والا، باوکی "ئەحمەد قادری والا" ناسراو بە "ئەحمەد چکۆل" شەهیدی حیزبی دێموکرات، خەڵکی شاری بۆکان، ماڵئاوایی لە ژیان کرد.\nتەرمی مام ساڵح لە نێو ئاپۆرای خەڵکی ناوچەکە و دۆستان و ناسیاوانی، بە خاک ئه‌سپێردرا.\nمام ساڵح کەسایەتیی ناسراوی شاری بۆکان و جێگای متمانەی خەڵکی ناوچەکە بوو کە بە هۆی نەخۆشی لە تەمەنی نەوەد ساڵیدا کۆچی دوایی کرد.\nشه هید ئه‌حمه‌د ساڵی ١٣٤٢ی هەتاوی، له گوندی "کانی درێژ" له بۆکان له‌دایک بوو، ناوبراو کادری دەرەجه ٤ی حیزبی دێموکراتی کوردستانی ئێران بوو که له ڕێکەوتی ٢٥ی پووشپەڕی ١٣٦٨ی هەتاوی، له شوێنێک به ناوی شێخ‌لەر له شه‌ڕێکی قارەمانانەدا شەهید بوو.


گه‌ناته‌كارى ئمڕوو نیه‌وگه ده‌سپیچگ تاوانه‌یل سته‌مكار دویه‌كه\nكیشن ئه‌را رووژگار گوزه‌یشت و ئاره‌زوومه‌ندن ئه‌و وه‌خته‌یله دوباره بایگه‌وه‌و خاسیه‌یلى تیرنه هویر له‌وه‌ختیگ ئى واقعه دوینن و به‌راورد‌ى كه‌ن وه‌ل رووژگار ئه‌وسایا له‌ڕوى ئاسایش و كیشه‌و گرفته‌وه، یا له‌ڕوى ئه‌وه‌ك ده‌وڵه‌ت وه‌پیا گوزه‌ر ئه‌كا له هووكاره‌یل گه‌ناته‌كارى و چوین عراقى له‌یوا وه‌پى هاتگه یا ئه‌وه‌سه له‌وه‌ر مه‌ترسى هه‌یوایگ یا زندانى بویه له ماڵه‌گه‌ى خوه‌ى و كه‌فته‌سه ناونى مردن و ژیانیگ ئارام و ئاسایش.\nفره‌كه‌س دگان وه ڕاسیا نه‌ن و شانازى كه‌ن، ك مه‌سه‌له‌ى له‌سێداره‌داین یا كوشتن و زندانى له سه‌رده‌مه‌یل وه‌رین و قوربانى جه‌نگه‌یل، گشت ئه‌یانه وه‌یه‌كه‌وه ره‌سیه ده‌یه‌ها یا سه‌ده‌ها هه‌زار، وه‌لى ئمڕوو دوینید گشت ڕووژیگ ده‌یه‌ها كه‌س و جار له‌یوایشه هه‌س وه سه‌ده‌ها له‌ناونى شه‌هید و زه‌خمدار و ڕفیاگ و كوشیاگ و كووچ وه‌پیكریاگ و باركریاگ وه‌رده‌وام كه‌فیگه‌وه، بیگومان یه‌یش راسییه‌و دروو نیه، چوینكه ئاسایش نیه‌و خوین ڕشاننه‌و مه‌ترسى فره‌یگ وجوود دیریگ ئه‌را ئاده‌میزاد، وه‌ل ئه‌وه‌یشا گه‌ناته‌كارى بویه‌سه بنه‌ماو ده‌سپاكى كه‌مه‌و كیشه‌و گرفت زیاتره‌و بویه، له هه‌مان وه‌خت دوینید ئمڕوو ئازادى گومه جویر سه‌رده‌مه‌یل وه‌رین، وه‌لى غه‌ڵه‌ته به‌راورد یا مقارنه‌ى غه‌ڵه‌ت وه غه‌ڵه‌ت بكریه‌یگ وه شوه‌یگ نا مه‌نتقى، چوینكه به‌عزه كه‌سه‌یلیگ هه‌ق ڕه‌فتار خاس ده‌نه گوزه‌یشته‌و مردن مه‌ردم له‌ى رووژه‌یله كه‌نه ده‌سپیچگ ئه‌را رووژه‌یل گوزه‌یشت سه‌رده‌م وه‌رین، وه‌ل ئه‌وه‌یشا گه‌ناته‌كارى حزبه‌یل یا بڕیگ له‌لیان و بڕیگ له ده‌زگایه‌یل ده‌وڵه‌ت مه‌عناى ئه‌وه نیه گشت ده‌زگایه‌یل بگریگه‌وه‌و قه‌بوول كریه‌یگ، یا گومبوین دیموكراسى له‌ى رووژگاره مه‌عناى پیرووزى سته‌مكارى رووژه‌یل گوزه‌یشته نیه، یا رفانن هاووڵاتى له‌لایه‌ن میلیشیایه‌یل فڵانه حزب مه‌عناى خاسكردن و په‌سه‌نى ده‌زگایه‌یل ئاسایش وه‌رین نیه.\nبیگومان ئاده‌میزاد هه‌ر ئاده‌میزاده، ك قیمه‌دارترین چشته له‌ى جه‌هانه‌و خاسترین و جوانترین و په‌سه‌نترین دروسكریاگه له‌ناونى دروسكریاگه‌یل خودا. ئمجا به‌دبه‌ختى ئیسه مه‌عناى ده‌وڵه‌مه‌نى گوزه‌یشته نیه. هه‌ر له‌وه‌ر ئه‌وه‌یش به‌راورد یا مقارنه‌ى راسه‌قینه‌و له‌بان بنه‌ماى خاس و دروسیگ بایه‌سه وه‌و جووره بكریه‌یگ ك گوزه‌یشته چوین بویه‌و ئیسه چوینه. ئیسه با هویر له‌وه بكه‌یم ك ئه‌را ئاینده چه بكه‌یم، با بزانیم چه له‌سیاسه‌ت توایم، له ئابوورى، له رووشنهویرى و گشت مه‌یدانه‌یل تر ژیان، بائیسه ریك بكه‌فیم له‌بان ئه‌وه‌ك چوین ئه‌وه‌ك توایمنه‌ى باریمنه‌ى دى، با ریك بكه‌فیم له‌بان ئه‌وه‌ك گشت سه‌رده‌میگ گوزه‌یشته خاسى و خراوى خوه‌ى داشت، با ده‌رد رووژگار گوزه‌یشت له‌هویره‌و بووه‌یم و خودا پشتگیر عراقیه‌یل بوود.


Saturday, 01.15.2022, 0:27\nکەس فریو مەدەن ،قوونی رەش وسپی لە حەمام دەردەکەوێ.مرۆڤێک دەتوانێ ئادرێسی ماڵ یان شوێنی کارەکەی بە ئانقەست بە هەڵە بداتە کەسێک یان کەسانیکی دیکە بۆشوێنەونکە.بەڵام هیندێک بابەتی هەستیار هەن کە ئادرێسیان روون وئاشکرایە.کاتیك شاری هەولێڕ لەلایان بنەماڵەی بارزانییەوە داگیرکرا،بە زەبریی چەک وکویلەی چەکدارکردیانە پاتەختی باشووری کوردستان بۆ ئەوەی راوڕووتی زیاتری تیدا ئەنجام بدەن.جەلال تاڵەبانیش بۆ ئەوەی وەپاش نەکەوێ گووتی ،سلێمانیش پاتەختی رەوشەن بیریە!ئەو پاتەختەی کە لۆمپەنەکانی کوڕی دوای مردنی خۆی بەرێوەی دەبەن.\nشەوی ١١ لەسەر ١٢ی مانگی یەک ی ٢٠٢٢،لە شآری هەولێڕ دەست بەسەر یانەیەکی لەشفرۆشیدا گیرا کە خاوەنەکەی بەرپرسێکی دەسەڵات بووە.لەو هێرشەدا٨٠ لەشفرۆش وکچە مۆدیل وکوڕە، بەرپرسەکانی ئەو یانەیە لە یەک شووێندا دەست بەسەرکراون!وێڕای ئەو گیراوانە ١٠٧ پیاوی خۆش گوزەرانیشیان تێدایە.لەشفرۆشەکان تەنیا ژنە کورد نەبوون.عەڕەبی هاوردە وفارسی هاوردە وکوردی خۆماڵیشی تێدابووە!ئەوەیە هونەریی بەرێوەبردنی هەولێریی پاتەخت؟\nئێستێ لە وڵاتی ئیسپانیا ١٠١ قەشە بە جورمی/ نێڕبازی / لە زیندانەکانی ئەو وڵاتەدا بەند کراون.چون لەوێ یاسا قسەی یەکەمی پێیە بە بیانووی ئەوەی وڵاتێکی ئازادە هەرکەس ناتوانێ بە مەیلی خۆی هەرکارێکی کە پێی خۆش بووبیکا.\nکە چی لە شآری هەولێڕ نیهاد بارزانی برای مەسعود بارزانی خەریکی ژن بازی وخۆشگوزەرانییە لە سەر پارەی دزیەتی خەڵكی ساویلکە کەسیش هیچی پێناڵێ!.ئەوەی کە ماوەیەک لەوەی پێش لە وتووێژێکدادەگەڵ ژنێکی کوردکە نیشتەجێی وڵاتی ئاڵمانە لەنیهادبارزانی لە تۆڕە کۆمەڵایەتیەکاندا ئاشکرا بوو،ئەگەر ئەو کەسە،کەسێکی ئاسایی بایە ئابڕوویان دەبرد ولەوانەش بوو شآربەدەری بکەن.بەڵام چۆن کوڕی مەلا مستەفا بووچآوپۆشیی لێ کراوە،تەنیا ئەوەندە نەبێ کە مافی چوونەدەرێی بۆ سەفەرلێ وەرگیراوە.ئەوەش لە بەرئەوە نییە کە یاساسەروەر بووە.لە بەر ئەەوەیە کە چیترئابڕوویان نەچێ.\nتاکی ئازادیخوازیی کورد لە سەر کۆمێنتیك یان ڕاگەیاندنێک یان رەخنەیەک یان سکاڵا لەسەر پێ نەدانی مووچە لە لایان ئەو دەسەڵاتە ٦ ساڵی زیندانیی دەدەنێ! خێرە کە مەسعود بارزانی وکوڕەکەی بێ ئاگابن لەوئاکارانەی کە بەرپرسانی دەسەڵات بە بیانووی کردنەوەی یانەی شەوانە بۆ خۆشگوزەرانی بێ ئاگا بن؟\nلافاوی سەرشەقامێکیان بۆ کۆنترۆڵ ناکرێ،رێفڕاندۆم رادەگەیەنن تا خەڵكی ساویلکەی پێ فریو بدەن.قرێژترین ئاکاری ئەو دەسەڵاتە لاسایی کردنەوەیە لە ووڵاتانەی کە دوای شەڕی یەکەم ودووهەمی جیهانی هەنگاوی مەزنیان ناوە بۆ دێمۆکڕاسی و بەرە وپێش بردنی وڵاتەکەیان.بنەماڵەی بارزانی وادەزانن بونی یانەی شەوانە کردنەوەی قەحبەخانە یەکێکە لە رەمزەکانی پێشکەوتن ودێمۆکڕاسی!جگە لەوانەش بۆ ئەوەی یانەکانی شەوانە پەرەی پێ بدرێ،بەرپرسانی دەسەڵاتداربەوکارە هەڵدەستن و خۆیانی لێ دەکەنە خاوەن تا لەو رێگەوە پارەی زیاتر کۆ بکەنەوە.\nوڵات بە کردنەوەی یانەی شەوانە وپیشەی گەووادی لە لایان بەرپرسیی حوکمیی وخۆشگوزەرانیی بەشیکی کۆمەڵگا بەرەو چارەسەریی ناڕوا.ئەوانە رەمزیی پێشکەوتن نین.وڵات بە داڕمانی فیزیکیی وبوومەلەرزە ولافاو تێک ناڕووخێ چون دووبارە بونیاد دەنرێنەوە.کۆماڵگایەک بەرەو وێرانیی هەنگاو دەنێ کە دەسەڵات لە دەستی بنەماڵەی بارزانی وتاڵەبانیدا هێدی هێدی هەر پیرۆزییەکی کە مێژوو پێی بەخشیوە لە ناو بچێ.باشووری کوردستان بەرە ووێرانییەکی نەخوازراوهەنگاو دەنێ.چارە تەنیا ڕاماڵینی ئەو چەتانەیە کە واماندەزانی رزگاریدەرن.


دوای ئەوەی ئەنجومەنی وەزیرانی هەرێم داوای ڕەزامەندی وەزارەتی دارایی کرد بۆ خەرجکردنی شایستە داراییەکانی ئەو مامۆستایانەی لە ئەزموونەکانی 2019-2020 خولی یەکەم و دووەم چاودێری هۆڵەکانی تاقیکردنەوەکان بوون، ئەمڕۆ وەزیری دارایی ڕەزامەندی نیشان دا.\nبە پێی نوسراوێکی ئەنجومەنی وەزیرانی هەرێم کە وێنەیەکی دەست "ناس کورد" کەوتبوو لە 6ی نیسانی 2021 لەلایەن ئومێد سەباح واژۆ کراوە و نوسراوەکە ئاڕاستەی وەزارەتی دارایی کراوە تێیدا هاتووە، ڕەزامەندی بدرێت بە خەرجکردنی سێ ملیارو 910 ملیۆن دینار بۆ مامۆستایانی چاودێری تاقیکردنەوەکانی 2019-2020 خولی یەکەم و دووەم لە پەروەردەکانی هەولێر، سلێمانی، دهۆک، هەڵەبجەو گەرمیان.\nبەپێی زانیارییەکانی "ناس کورد" ئەمڕۆ ئاوات شێخ جەناب، وەزیری دارایی و ئابوری بڕیارەکەی واژۆ کردووە و ئەو پارەیە دەدرێتە ئەو مامۆستایانەی کە لە ئەزموونەکانی ساڵی خوێندنی 2019_2020 چاودێریی هۆڵەکانی تاقیکردنەوە بوون و ئەمڕۆ فەرمان بە گەنجینەکان کراوە پارەکە خەرج بکەن.


🏰 نودشە جاگەل\n👁 اێ بەخشە 7,199 گل سئرکریائە(دێینە)\nشارۆچکەی (نۆدشە -نۆتشە) لە رۆژهەڵاتی کوردستان سەر [ فرەتر(ویشتر)... 👁] ✖ ✖ 0 0 ✔ 98% ✍ هـ.ب. 1-1-2011 11:19:31\n🏰 نۆدشە جاگەل\n👁 اێ بەخشە 6,060 گل سئرکریائە(دێینە)\nیەک لە گوندەکانی رۆژهەڵات. رۆژی 15-05-2017 وەکو شا [ فرەتر(ویشتر)... 👁] ✖ ✖ 0 0 ✔ 72% ✍ هـ.ب. 1-1-2011 11:19:31\n🔤 نۆدشە واژەل واصطلاهەل\n📅 زمان اضافه کردن Feb 28 2011 12:57AM\n... [ فرەتر(ویشتر)... 👁] ✖ ✖ ✖ 0 0 ✖ 52% ✍ هـ.ب. 28-2-2011 0:57:30\n📅 زمان اضافه کردن Jun 19 2018 12:25PM\n👁 اێ بەخشە 713 گل سئرکریائە(دێینە)\nگوندێکە سەربە شارۆچکەی پاوە لە ڕۆژهەڵاتی کوردستان. [ فرەتر(ویشتر)... 👁] ✖ ✖ ✖ 0 0 ✔ 76% ✍ م.ب. 19-6-2018 12:25:12\n🔤 نۆدشەو واژەل واصطلاهەل\n📅 زمان اضافه کردن Mar 10 2011 1:48PM\n👁 اێ بەخشە 1,102 گل سئرکریائە(دێینە)\n... [ فرەتر(ویشتر)... 👁] ✖ ✖ ✖ 0 0 ✖ 52% ✍ هـ.ب. 10-3-2011 13:48:53\n📷 هەڵپەڕکێ و ئاهەنگ گێڕانی مناڵانی کورد بە بۆنەی نەورۆزە لە 21/2/2017 لە شاری نۆدشە عەسگ و پِئ نۆیسە\n📅 زمان اضافه کردن Mar 25 2017 10:52AM\n👁 اێ بەخشە 4,760 گل سئرکریائە(دێینە)\n... [ فرەتر(ویشتر)... 👁] ✖ ✖ 1 0 ✔ 70% ✍ س.ئـ. 25-3-2017 10:52:19\n| زمان دؤرسکردن وەڵگە(پەڕە): 7,394 ثانیه(اێس)


پەروەردە كاتی دابەشكردنی مووچەی بەشێكی مامۆستایانی ڕاگەیاند - تۆڕی میدیایی خەڵک\nبەڕێوەبەرایەتی پەروەردەی ڕۆژئاوای سلێمانی ئاشكرای دەكات، كە سبەینێ دەست دەكەن بە دابەشكردنی مووچەی مامۆستایانی وانەبێژ.\nبەڕێوەبەرایەتی پەروەردەی ڕۆژئاوای سلێمانی لە ڕاگەیەنراوێكدا ئاماژەی بەوەكردووە، “سەرجەم وانەبێژانی سنووری پەروەردەمان دەكەین سبەی پێنج شەممە ٢٠٢١/٤/٢٢ سەردانی دیوانی پەروەردەمان بكەن بە مەبەستی وەرگرتنی شایستە داراییەكانی مانگی ٢٠٢٠/١١”.\nڕاشیگەیاندووە، پابەندبن بە كاتی دیاریكراوتان و ھەر كەس پێناسی پێ نەبێت لە وەرگرتنی شایستە داراییەكانی بێبەش دەبێت.\nئەمە لەكاتێكدایە، كە مووچەی 7 مانگی ساڵی ڕابردووی فەرمانبەران و مامۆستایان نەدراوە و لەمساڵیشدا تاوەكو ئێستا حكومەت بە لێبڕینی 21% مووچە دابەش دەكات سەرەڕای بەرزبوونەوەی نرخی نەوت و نرخی دۆلار.


دواى رێكخستنه‌وه‌ى لیواكانى پێشمه‌رگه هه‌زاران پله‌دار بوونه‌ته زیاده میلاك\n01:34 - 29/04/2020\nدواى رێكخستنه‌وه‌ى لیواكانى پێشمه‌رگه هه‌زاران پله‌دار بوونه‌ته زیاده میلاك\nوه‌زاره‌تى پێشمه‌رگه كێشه‌ى"زیاده میلاك"ى له پله‌داره‌كانى وه‌زاره‌ت بۆ دروستده‌بێت و به‌نیازه پێكهاته‌ى نوێیان بۆ دروست بكات، یاخود بیانگوازێته‌وه بۆ ئه‌و شوێنانه‌ى پێویستیان به‌و پله‌دارانه هه‌یه. له دووباره رێكخستنه‌وه‌ى په‌یكه‌رى وه‌زاره‌ت ده‌ركه‌وتووه، هه‌زاران پله‌دار زیادن.\nبه‌پێی ئه‌و زانیارییانه‌ی په‌یسه‌ر پرێس له سه‌رچاوه‌یه‌كی ئاگاداره‌وه ده‌ستیكه‌وتووه، نزیكه‌ی سێ هه‌زار ئه‌فسه‌ر و پله باڵا له وه‌زاره‌تی پێشمه‌رگه زیاده میلاكن، ئێستا چاوه‌ڕێن وه‌زاره‌تى پێشمه‌رگه فه‌رمانیان بۆ ده‌ربكات و بخرێنه سه‌ركار. تا ئێستا ٦٠٠ كه‌س له‌وانه فه‌رمانیان بۆ ده‌ركراوه‌و له شوێنى دیكه ده‌ستیان به ده‌وام كردووه.\nبه‌پێی زانیاریه‌كانی په‌یسه‌ر، به‌شێك له‌و كه‌سانه به نایاسایی پله‌ی سه‌ربازییان پێدراوه، یان شایسته‌ی ئه‌و پله‌یه نین، و هه‌ندێكی تریشان به‌هۆی زۆری پله‌داره‌وه كه‌مكراونه‌ته‌وه، بۆ ئه‌مه‌ش لیژنه‌یه‌ك له وه‌زاره‌تی پێشمه‌رگه پێكهێندراوه و لیژنه‌كه‌ش له‌سه‌ر بنه‌مای بڕوانامه، خولی ئه‌فسه‌ری، مه‌شق، راهێنان و ته‌مه‌ن، به‌شێك له ئه‌فسه‌ره‌كانی هێشتووه‌ته‌وه و به‌شێكى تریان چاره‌نوسى خۆیان نازانن.\nقاره‌مان كه‌مال جێگری سەرۆك ئەركانی هێزەكانی پێشمەرگە بۆ په‌یسه‌ر پرێس، ئه‌و كێشه‌ى پشتڕاستكرده‌وه‌و گوتى، له دووباره رێكخستنه‌وه‌ى وه‌زاره‌تى پێشمه‌رگه زیاده میلاكیان بۆ دروستبووه، چونكه ئه‌و رێژه‌ى دیاریكراوه كه نابێت له‌وه زیاتربن، له‌و رێژه دیاریكراوه زیاترن، بۆیه‌ش ده‌بێت ئه‌و ئه‌فسه‌ر و پله‌دارانه بۆ شوێنى دیكه بگوزارێنه‌وه كه بۆشایى هه‌یه له‌و شوێنانه یاخود پێكهاته‌ى نوێیان بۆ دروستبكرێت.\nجێگری سەرۆك ئەركانی هێزەكانی پێشمەرگە گوتیشى، ئه‌م زیاده میلاكه له لیوا تێكه‌ڵه‌كانى وه‌زاره‌تى پێشمه‌رگه‌یه و له دووباره رێكخستنه‌وه‌ى په‌یكه‌رى لیواكان له‌رووى ژماره‌وه، هه‌ندێك له لیواكان ژماره‌یان زیاتره له‌و پێكهاته‌یه‌ى ئه‌وان دایان ناوه، له‌به‌رئه‌وه پێویسته له‌وێ نه‌مێنن و بیانگوێزنه‌وه بۆ ئه‌و شوێنانه‌ى كه پێویستیانه و ئه‌وه‌شى كه زیادبوو پێكهاته‌ى نوێى لێ دروست ده‌كه‌ن.\nئاماژه‌ى به‌وه‌شكرد، ئه‌و كه‌سانه چاوه‌ڕێى فه‌رمانن زۆربه‌یان له ئه‌ركدان و ده‌وام ده‌كه‌ن، به‌ڵام كه فه‌رمانه‌كه‌یان ده‌رچوو ده‌ڕۆن بۆ شوێنه تازه‌كان هه‌ر له چوارچێوه‌ى وه‌زاره‌تى پێشمه‌رگه، ئه‌و كه‌سانه هه‌موو جۆره پلەیه‌كیان تێدایه.


کوردیپێدیا - شەم ئەحمەد\n👫 شەم ئەحمەد | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nکچە کوردێکی تەمەن 22 ساڵە و ساڵی 1996 لە شاری سلێمانیسلێمانی لە دایکبووە. کاندیدی پارتی کرێکارانی هۆڵندایە بۆ هەڵبژاردنی پەرلەمانی ئەورووپا لە 23-05-201923-05-2019. ماستەری هەیە لە یاسای نێودەوڵەتی و قوربانیاندا.\n👫 جۆری کەس: 🔨 بەربژێری هەڵبژاردنی پەڕڵەمانی دەوڵەتە رۆژاواییەکان\n➕ ئەم بابەتە لەلایەن: (سەریاس ئەحمەد)ەوە لە: Dec 3 2018 6:12PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Dec 3 2018 10:43PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 22 2019 2:51PM باشترکراوە\n📷 فایلی وێنە 1.0.1 38 KB Dec 6 2018 7:30PM سەریاس ئەحمەد


لەپاش مام جەلال هیچ سەرۆك كۆمارێك نەیتوانیوە بەرگری لەمافەكانی خەڵكی كوردستان بكات\nشوان محەمەد، بەرپرسی لقی پێنجی پارتی لەبەغدا بۆ هاوڵاتی:\nسازدانی: سەركۆ جەمال\nبەرپرسی لقی پێنجی پارتی لەبەغدا دەڵێت:" پارتی هێشتا سوورە لەسەر نەكشاندنەوەی كاندیدەكەی بۆ پۆستی سەرۆك كۆماری عێراق و ئەو پۆستە بەمافی خۆی دەزانێت".\nشوان محەمەد تەها، بەرپرسی لقی پێنجی پارتی لەبەغدا لەم چاوپێكەوتنەدا لەگەڵ هاوڵاتی دەشڵێت:"لەپاش مام جەلال هیچ سەرۆك كۆمارێك نەیتوانیوە بەرگری لەمافەكانی خەڵكی كوردستان بكات".\nهاوڵاتی: پارتی دیموكراتی كوردستان لەئێستادا لەبارەی پۆستی سەرۆك كۆمار بۆچوونی چییە؟\nسەبارەت بەپرسی سەرۆك كۆمار سیاسەتی پارتی دیموكراتی كوردستان زۆر روونە، لەسەرەتاوە باسمان كردووە ئەو پۆستە پۆستی كوردە، بەڵام بەداخەوە یەكێتی دەڵێت پۆستی ئێمەیە، ئێمە دەڵێین پۆستی كوردە، لەدواجاردا وەكو پارتێكی سیاسی كە خاوەنی زۆرینەی كورسیەكانی هەرێمی كوردستانین لەپەرلەمانی عێراق بەمافی خۆمانی دەزانین ئێمەش كاندیدێكمان هەبێت.\nهاوڵاتی: لەگەڵ یەكێتی لەسەر ئەو پرسە گفتوگۆكان بەچی گەیشتوون؟\nشوان محەمەد: ئەگەر یەكێتی نیشتیمانی كوردستان ئامادەبوایە گفتوگۆ لەسەر ئەو بابەتە بكات كە گفتوگۆی لەسەر نەكردو یەكلایەنە بڕیاریدا كە ئەو پۆستە پشكی ئەوانە، ئەوا هیچ پێوەرێك نییە ئەو پۆستە هی ئەوان بێت، تەنها عینادیكردنی یەكێتییە لەسەر ئەو بابەتە، ئێمە وەكو پارتی دیموكراتی كوردستان ڤیتۆمان لەسەر كەس نییە، بەڵام كاندیدی خۆمان هەیە بۆ پۆستی سەرۆك كۆمارو تائێستا كاندیدی ئێمە بۆ ئەو پۆستە رێبەر ئەحمەدە، هیچ كێشەیەكمان لەگەڵ دكتۆر بەرهەم نییە یاخود كەسێكی دیكە بێت، تەنها ئەوەیە خوێندنەوەی دیكە بۆ ئەو بابەتە دەكرێت، ئێمە پێمانوایە ئەگەر ئەو پۆستە دەستی پارتی بكەوێت دەتوانین باشتر بەڕێوەی ببەین.\nهاوڵاتی: بۆچی پرسی سەرۆك كۆمار لەنێوان یەكێتی و پارتی بووە بەگرێكوێرە و رێكناكەون لەسەری؟ ئایا هۆكارەكە دكتۆر بەرهەمە یاخود چی؟\nشوان محەمەد: مەسەلەی ڤیتۆ زۆر قسەی لەسەر دەكرێت، ئێمە كێشەمان لەگەڵ كەسەكان نییە، كێشە دكتۆر بەرهەم ساڵح نییە، كێشەی ئێمە ئەوەیە لەپاش مردنی بەڕێز مام جەلال پۆستی سەرۆك كۆمار لەبەغدا نەیتوانیوە داكۆكی لەمافەكانی خەڵكی كوردستان بكات، تەنانەت نەیتوانیوە بەرگری لەمافەكانی خەڵكی كوردستان بكات، بۆیە پێمان وایە ئەگەر پارتی ئەو پۆستە وەربگرێت دەتوانین بەشێوەیەكی باشتر كار لەسەر ئەو بابەتە بكرێت، چونكە پۆستی سەرۆك كۆمار تەنها پۆستێكی تەشریفاتی نییە، بەڵكو رۆڵێكی گرنگی دەبێت ئەگەر كەسێكی شیاو لەو شوێنە دابنرێت.\nپارتی دیموكراتی كوردستان خاوەن قەزیەیە، هەرێمی كوردستان لەئەستۆی ئێمەو هێزە كوردستانیەكاندایە بۆیە دەرگای گفتوگۆی سیاسی لەگەڵ لایەنەكان نە داخراوە و نە دایدەخەین\nهاوڵاتی: پارتی دانوساندنی لەگەڵ هەماهەنگی شیعەكان دەستپێكردووە دوای ئەوەی سەدر بڕیاری كشانەوەیدا لەپەرلەمان؟\nشوان محەمەد: سەبارەت بەپەیوەندی ئێمەو رەوتی سەدر، بەڵێ لەهاوپەیمانی رزگاركردنی نیشتیمان پێكەوەبووین، بەداخەوە كە رەوتی سەدر كشایەوە، ئێمە سەر بەهیچ لایەنێكی سیاسی نین و هاوپەیمانین، لەچوارچێوەی بەرژەوەندیەكانی هەرێمی كوردستان دەڕوانینە هاوپەیمانێتی، بەوە هاوپەیمانیەكە دەپێوین كە چەند لەبەرژەوەندی خەڵكی هەرێمی كوردستان تەواو دەبێت.\nهاوڵاتی: مەرجتان چییە بۆ گفتوگۆ لەسەر پێكهێنانی حكومەت و بەشداریكردن لەپرۆسەی سیاسی عێراق؟\nشوان محەمەد: پارتی دیموكراتی كوردستان خاوەن قەزیەیە، هەرێمی كوردستان لەئەستۆی ئێمەو هێزە كوردستانیەكاندایە بۆیە دەرگای گفتوگۆی سیاسی لەگەڵ لایەنەكان نە داخراوە و نە دایدەخەین، بەڵام پەیوەندی ئێمە لەسەر بنەمای بەرژەوەندیەكانی هەرێمە كە ئایا كێ دەتوانێت زیاتر بەپیری مافەكانی خەڵكی كوردستانەوە بێت.\nهاوڵاتی: ئێستا پارتی بارەگای لەبەغدا هەیە؟ دوای ئەوەی بارەگاكە لەلایەن چەند شوێنكەوتوویەكی شیعەوە سوتێندرا؟\nشوان محەمەد: سەبارەت بە بارەگای پارتی دیموكراتی كوردستان لەبەغدا، ئێمە لەباشوری عێراق و لەبەغداش بارەگامان هەیە، تەنانەت یەك كاتژمێریش بارەگای ئێمە دانەخراوە و كارو چالاكیەكانی پارتی لەبەغداو شارەكانی دیكەی عێراق بەردەوامە، دەتوانین بڵێین بارەگا ئاستەنگ نییە لەبەردەم كارو چالاكییە سیاسیی و كۆمەڵایەتیەكانی پارتی لەبەغدا، بارەگای پارتی لەبەغدا لەكاتی رووداوەكەوە بەردەوامەو یەك سەعاتیش لەكارنەكەوتووین.\nهاوڵاتی: ئەو وەفدەی پارتی دیموكراتی كوردستان كە لەبەغدان دەستیان بەگفتوگۆ كردووە؟\nشوان محەمەد: سەبارەت بەچوونی وەفدی پارتی بۆ بەغدا، ئێمە هیچ وەفدێكمان نەهاتووەتە بەغدا، ئەو بەڕێزانەی ناویان دەهێنن خۆیان دانیشتووی بەغدان، بەڕێز فوئاد حسێن لەبەغدایە كاك بەنگین ماڵی لەبەغدایە، كاك شاخەوانیش بۆخۆی جێگری سەرۆكی پەرلەمانی عێراقە، بەڵام ئەو بەڕێزانە راسپێردراون بۆ كاروباری بەغداو لەبەغدا ئامادەن.


بۆچى ده‌وڵه‌مه‌ندان لاواز و هه‌ژاران قه‌ڵه‌ون؟\n:: PM:06:35:10/12/2019 \nبه‌گوێره‌ى ئه‌و توێژینه‌وانه‌ى كراوه، رێژه‌ى قه‌ڵه‌وى له نێوان هه‌ژاران زیاتره نه‌وه‌ك ده‌وڵه‌مه‌ندان، به‌بڕواى توێژه‌ران ئه‌مه‌یش بۆ سێ هۆكار ده‌گه‌ڕێته‌وه، كه هه‌ر سێكیان پێوه‌ندى به ته‌ندروستى ئه‌و خواردنه‌وه‌یه هه‌یه كه هه‌ژاران ده‌یخۆن.\nجاران سكى زل و ده‌وڵه‌مه‌ندى له زه‌ینى خه‌ڵك پێوه‌ندی راسته‌وخۆیان به یه‌كتره‌وه هه‌بوو، به‌ڵام ئێسته به‌گوێره‌ى ئه‌و توێژینه‌وانه‌ى كراوه، پێوه‌ندى نێوان ده‌وڵه‌مه‌ندى و قه‌ڵه‌وى پێوه‌ندییه‌كى پێچه‌وانییه، واته له نێو ده‌وڵه‌مه‌ندان رێژه‌كه‌ى كه‌مه و له نێو هه‌ژارانیش رێژه‌كه‌ى به‌رز ده‌بێته‌وه.\nده‌وڵه‌مه‌ندان تواناى كڕینى 250 جۆر خواردنیان هه‌یه هه‌ژاران ته‌نیا 22 جۆر\nله راپۆرتێكدا كه له ماڵپه‌ڕى "مه‌یدان" بڵاوكراوه‌ته‌وه هاتووه "ئه‌مڕۆ قه‌ڵه‌وى زیاتر له‌و ناوچانه بڵاوده‌بێته‌وه كه ده‌رامه‌ته‌كانیان سنوورداره، به تایبه‌تیش له‌و وڵاتانه‌ى كه تازه گه‌شه ده‌كه‌ن، هۆكاره‌كه‌یش به‌شێوه‌یه‌كى سه‌ره‌كى بۆ ئه‌وه ده‌گه‌ڕێته‌وه خواردنى خراپ هه‌رزانتره".\nجاران له زه‌ینى خه‌ڵك قه‌ڵه‌وى ماناى خۆشگوزارانى و ته‌ندروستى باشى نیشان ده‌دا، له به‌رانبه‌ریشدا لاوازى نیشانه‌ى هه‌ژارى و بێ تاقه‌تى و كه‌م خۆراكى بوو. ئێسته به‌هۆى توێژینه‌وه زانستییه‌كان هه‌موو ئه‌و باوه‌ڕانه پوچه‌ڵ كراونه‌ته‌وه، به‌ڵكو ده‌ركه‌وتووه ساڵانه سێ ملیۆن كه‌س له دنیا به‌هۆى قه‌ڵه‌وییه‌وه ده‌مرن، جیا له‌مه‌یش قه‌ڵه‌وى هۆكاره بۆ چه‌ندان نه‌خۆشى كه ئه‌مه‌یش وا ده‌كات پاره‌یه‌كى زۆر به ده‌رمان و پكشنینى ته‌ندروستى خه‌رج بكرێت.\nله راپۆرته‌كه هۆكارى سه‌ره‌كى ئه‌و دیارده‌یه ده‌ستنیشان كراوه، ئه‌ویش خراپى جۆرى ئه‌و خوردنانه‌یه كه هه‌ژارن ده‌یخۆن. به‌هۆى ئاسانى به‌بازاڕكردنى كاڵاكان و زیادبوونى رێكلام بۆ هه‌ندێك خواردن له وڵاتانى تازه پێگه‌یشتوو، چه‌ندان خۆراكى دروستكراوى هه‌رزان به‌خێراى ده‌خرێنه بازاڕه‌كانه‌وه، كه جیا له چه‌وى رێژه‌یه‌كى زۆر خوێ و شه‌كرییان تێدایه. سیسیلیا ئه‌لبالا كه ژنێكى شاره‌زایه له بوارى خۆراك و ته‌كنه‌لۆجیاى خۆراك له زانكۆى چیلى ده‌ڵێ "یه‌كێك له هۆكاره‌كانى قه‌ڵه‌وى ئه‌وه‌یه، مرۆڤه‌كان به‌ر له دایك بوون به و له كاتى شیرخۆرى تووشى كه‌مى خۆراك ده‌بن دواتریش كاتێك گه‌وره ده‌بن تووشى هێرشێكى خواردنى زۆر چه‌ور ده‌بن.\nباتریشیا ئه‌گیرى ژنه زاناى بوارى ئه‌نسرۆپۆلۆجى له كتێبه‌كه‌ى به ناوى "ده‌وڵه‌مه‌ندى لاواز و هه‌ژارى ده‌وڵه‌مه‌ند.. ته‌نگژه‌ى خۆراك" باس له‌وه ده‌كات له‌م 30 ساڵه‌ى كۆتایى له‌ڕووى خۆراكه‌وه جیاوازییه‌كى زۆر له نێوان خواردنى ده‌وڵه‌مه‌ندان و خواردنى هه‌ژاران دروست بووه. له‌رابردوودا به نزیكه‌یى هه‌مووان خواردنى هاوشێوه‌یان ده‌خوارد جا ده‌وڵه‌مه‌ند بوون یان هه‌ژار. كه‌چى ئێسته جیاوازییه‌كى زۆر هه‌یه نه‌وه‌ك ته‌نیا له جۆر به‌ڵكو له ژماره‌شیان.\nئه‌و زانایه ده‌ڵێ ئه‌و خێزانانه‌ى خاوه‌ن داهاتێكى به‌رزن، نزیكه‌ى 250 بژارده‌ى خواردنیان له‌به‌رده‌م دایه، بۆئه‌وه‌ى یه‌كێكیان هه‌ڵبژێرن، كه‌چى خێزانه هه‌ژاره‌كان بژارده‌ى به‌رده‌میان 22 خۆراكه، زۆرینه‌ى ئه‌و 22 جۆره‌سیش ره‌گه‌زى خۆراكى وه‌ك كالسیۆن و ئاسن و ڤیتامینه‌كان و كانزاكانى تێدا نییه.\nئه‌و ژنه ده‌ڵێ "هه‌ژاره‌كان به‌ده‌ست قه‌ڵه‌وى ده‌ناڵێنن و رووبه‌ڕووى به‌دخۆراكى ده‌بنه‌وه به هۆى په‌تاته و ماعكه‌رۆنه، ئه‌م جۆره خواردنانه شێوازى نوێى برسێیه‌تین، هه‌ژاره‌كان ناتوانن و نازانان ئه‌و جۆره خواردنانه بخۆن كه ده‌یانه‌وێ و به‌سوودن".\nمارتن كاراهه‌ر شاره‌زا له سیاسه‌تى ته‌ندروستى و خۆراك ده‌ڵێ" ئێمه به گوێره‌ى داهات و زانین و شاره‌زاییمان خواردنه‌كانمان هه‌ڵده‌بژێرین" شاره‌زایان ده‌ڵێن جگه له خراپى خۆراك، كاتیش گرنگه چونكه كاتێك تۆ ده‌ته‌وێ خواردنێكى ته‌ندروستى و چاكتر بخۆیت مانای ئه‌وه‌یه كاتێكى زیاتر به چێشتلێنان به‌سه‌ر ده‌به‌یت.\nهه‌ژاران خواردنى هه‌رزان ده‌خۆن و ناتوانن پرۆگرامى خۆراكى به‌سوود دابنێن\nهه‌ر له راپۆرته‌كه هاتووه ده‌وڵه‌مه‌نده‌كانى ئه‌مڕۆ ئاماده‌ن پاره‌ى زیاتر به خۆراك بده‌ن، كه‌متر گۆشتى پڕ له چه‌ورى ده‌خۆرن و ته‌نانه‌ت پرۆگرامى خواردنى ئه‌وان زۆرێك میوه و خواردنى تازه ده‌خۆن، كاتێكى زیاتر بۆ وه‌رزش ته‌رخان ده‌كه‌ن و زیاتر بایه‌خ به ته‌ندروستى خۆیان ده‌ده‌ن و كه‌متر به‌دواى رێكلامى خواردنى هه‌رزان ده‌كه‌ون.\nده‌وڵه‌مه‌نده‌كان ناچار نیین پاره له ده‌مى خۆیان بگرنه‌وه بۆ ئه‌وه‌ى پێداویستییه‌كانى تریان پێ دابین بكه‌ن، كه‌چى هه‌ژاره‌كان ده‌بێت داهاته كه‌مه‌كانیان دابه‌ش بكه‌ن بۆ خواردن جلوبه‌رگ و پێداویستییه‌كانى تر، بۆیه ناچار ده‌بن خواردنى هه‌رزان بخۆن و پاره‌كه‌یان بۆ شتى تر گڵ بده‌نه‌وه.\nجیاوازییه‌كى ترى نێوان هه‌ژار و ده‌وڵه‌مه‌ندان ئه‌وه‌یه، هه‌ژاره‌كان ناتوانن رۆتینى ته‌ندروستى له خۆراك و وه‌رزش بۆ خۆیان دابنێن و پابه‌ندبن به‌و رۆتینانه‌وه، رۆتینى بایه‌خدان به ته‌ندروستى له خۆشگوزاریی سه‌رچاوه ده‌گرێت و هه‌ژاران ناتوانن پابه‌ند بن به‌م جۆره پرۆگرامانه‌وه.\nله كۆى راپۆرته‌كه دووپات له‌سه‌ر ئه‌وه ده‌كرێته‌وه، قه‌ڵه‌وى وه‌ك دیارده‌یه‌ك به زۆرى له‌و ناوچه و ده‌وڵه‌تانه بڵاو ده‌كرێته‌وه كه زۆرینه‌ى هه‌ژارنشینن. ره‌نگه بڵێى ئه‌مه‌ریكا وڵاتیچكى هه‌ژار نییه، ئه‌ى بۆچى له ریزبه‌ندى یه‌كه‌مین دایه له قه‌ڵه‌وى؟ له راپۆرته‌كه ئه‌وه خراوه‌ته‌ڕوو له ئه‌مه‌ریكا ئه‌و ویلایه‌تانه‌ى هه‌ژارن رێژه‌ی قه‌ڵه‌ویان تێدا به‌رزه. له‌وانه ویلایه‌تى ئه‌ركنساس و میسیسپى كه دوو ویلایه‌تى هه‌ژارنشینن به به‌راورد له‌گه‌ڵ ویلایه‌ته‌كانى تر، كه‌چى له ریزبه‌ندى یه‌كه‌مى قه‌ڵه‌وین.


کرتە: تەکنەلۆژیای WiFi IEEE 802.22TM دەتوانێت تا ١٠٠ کیلۆمەتر پەخش بکات!\nتەکنەلۆژیای WiFi IEEE 802.22TM دەتوانێت تا ١٠٠ کیلۆمەتر پەخش بکات!\nIEEE 802.22 کە ستانداردێکی نوێ پەخشکردنی وایەرلێسە، لەلایەن پەیمانگای IEEEـەوە ڕاگەیەندرا کە دەتوانێت تا ١٠٠ کیلۆمەتر بێتەل پەخش بکات ئەویش بە سوووەرگرتن لە هەردوو باندی تەلەفزیۆنیی VHF و UHF بەبێ ئەوەی تێکەڵبوون لەنێوان شەپۆلەکاندا ڕووبدات.\nنوێترین ستانداردی بێتەل لە ئێستادا 802.11n ـە کە دەتوانێت تا دەوروبەری ٢٥٠ مەتر پەخش بکات لە ناوچەیەکی کراوەدا. بەڵام ئەم تەکنەلۆژیا نوێیە تا ١٠٠ کیلۆمەتر / ٥٠ میل پەخش دەکات بەخێرایی ٢٢ مێگابیت لە چرکەیەکدا.\nبەکارهێنانی ئەم تەکنەلۆژیایە لەنێو router، مۆبایل، کۆمپیوتەر و ئامێرە تەکنەلۆژییەکانی تردا هاتنەدری خەونێکی گەورەیە لەبەرئەوەی بەکارهێنەر دەتونێت ئینتەرنێتی ماڵەوەی لەڕێی routerـێکەوە پەخش بکات و لە سەراپای شارێکی بچووکدا لەڕێی مۆبایل یان کۆمپیوتەرێکەوە بەکاری بهێنێت و دەستبەرداری نرخی گرانی ئینتەرنێتی مۆبایل ببێت.\nئایا خۆشحاڵیت بەم ستانداردە نوێیە، ئەگەر بەبێ هەڵگرتنی USB Modem ێک بتوانیت لەڕێی مۆبایل یان کۆمپویتەرێکەوە لەهەرکوێیەکی شاردا ئینتەرنێت بەکاربهێنیت؟\nنیشانە Wi-Fi, ئایتی بە گشتی, بێتەل\nAmanj Hackar January 5, 2016 at 8:03 PM\nبرام نرخی به چه ند\nGerorge Billey April 23, 2018 at 12:51 PM\nSpecially appointed how ever have issues moreover. Wifi gadgets associated utilizing Ad hoc mode offers less security against unapproved clients.best router for gaming


چار سەرۆک باژێرڤانیێن دى یێن هەدەپێ ژ پۆستێن وان هاتنە دورخستن\nئەپل دێ گۆهارتنێ د ئاوایێ شەحنکرنا مۆبایلێن خۆ دا کەت\n730 جار خوێندراوەتەوە\nدگەل نێزیکبوونا دەما دەرچوونا مۆبایلا ئەپل یا نوو کو ناڤێ وێ "ئایفۆن ١١" یە ، هندەک زانیارى هاتنە دزین دەربارێ تایبەتمەندیێن ڤێ مۆبایلێ و شەحنکرنا وێ ژى ، کو دهێتە چاڤەرێکرن هەمان شەحنا ئەندرۆید بۆ بهێتە بکار ئینان.\nرۆپەلا فۆربس ئاماژە کر، کۆمپانیا ئەپل دێ دەست ژ وێ شەحنێ بەردەت کو د سالا ٢٠١٢ێ وەرە بکار دئینیت، ل شوونا وێ ژى کێبلێ " یو ئێس بی - سی" دێ مۆبایێن خۆ پێ شەحن کەت، کو ئەو جورێن کێبلان بۆ ئەندرۆید دهێنە بکار ئینان.\nئەڤ زانیاریە ب رێکا وێنەکێ بەلاڤبوونە کو تێدا دەرکەتیە ، ل سەر شاشێ مۆبایلێ وێنەیێ کۆمپیوتەرەک و کێبلەکێ هەیە، ل جهێ وان وێنەیێن بەریا نها ل سەر شاشەیێ دەرکەتبوو.\nشەحنکەرێ "یو ئێس بی - سی" بۆ زێدە ژ ئامیرێن کۆمپیوتەر و مۆبایلێن ئەندرۆید دهێتە بکار ئینان، هەروەسا د سامسۆنگ گالاکسی ئێس ٩، گوگڵ پێکسڵ ٢، ون پڵەس ٦دا دهێتە بکار ئینان. لێ تا نها د مۆیلێن ئایفۆنێ دا نەهاتیە بکار ئینان.


تووشبوویەکی گوماناویی جۆری نوێی کۆرۆنا لە هەرێم تۆمار كرا\nهونەر 13/01/2021 - 14:28 هەواڵ/كوردستانی\nبەڕێوەبەری گشتیی تەندروستیی دهۆک بڵاوبوونەوەی جۆری نوێی کۆرۆنا لە پارێزگاکەیان بە دوور نازانێت و رایشیدەگەیێنێت تووشبوویەکیان هەیە کە گومانی جۆری نوێی کۆرۆنای لێدەکرێت کە هاونیشتمانییەکی پارێزگای دهۆکە و لە بەریتانیا گەڕاوەتەوە.\nلەمبارەیەوە د. ئەفراسیاب مووسا یونس، بەڕێوەبەری گشتیی تەندروستیی دهۆک، لەبارەی هەڵسەنگاندنیانەوە بۆ کردنەوەی دەرگای قوتابخانەکان لە سنووری پارێزگای دهۆک رایگەیاند: " کردنەوەی دەرگای قوتابخانەکان و دەستپێکردنەوەی پرۆسەی خوێندن لەمساڵدا کارێکی ئەستەمە، بە تایبەت دوای بڵاوبوونەوەی کۆرۆنای نوێ لە وڵاتانی دەوروبەری ئێمە. دوور نییە ئەو ڤایرۆسە لای ئێمەش بڵاوببێتەوە، نازانین کەی بڵاو دەبێتەوە، بەڵام هەر بڵاو دەبێتەوە چونکە سرووشتی ڤایرۆس وایە."\nهەروەها کردنەوەی دەرگای قوتابخانەکان بە کارێکی "ئەستەم" دەبینێت، هۆکارەکەشی بۆ ئەوە دەگەڕێنێتەوە کە "ئەو رێکارانەی وەزارەتی پەروەردە بۆ کردنەوەی دەگای قوتابخانەکان بۆ وەزارەتی تەندروستیی پێشنیاز کردوون ئەستەم دەبن کە تیمی گەڕۆکی بۆ هەموو قوتابخانەکان هەبێت."\nبەڕێوەبەری گشتیی تەندروستیی دهۆک بە "باشی" نازانێت دەرگای قوتابخانەکان بە تەواوەتی بکرێنەوە و دەشڵێت: "ناتوانین بڵێین لە قۆناخێکی سەلامەتداین تاوەکو ڤاکسین نەگات."\nلەبارەی جۆری نوێی کۆرۆناوە، بەو پێەی پارێزگای دهۆک هاوسنوورە لەگەڵ تورکیاو جۆری نوێی کۆرۆنا لەو وڵاتە بڵاوبووەتەوە،ناوبراو بە كەناڵی روداوی وتوە:"تاوەکو ئێستا هیچ تووشبوویەکی جۆری نوێی کۆرۆنا تۆمار نەکراوە، تەنیا گومانمان لەسەر یەک تووشبوو هەبووە، بەڵام تائێستا ئەنجامی پشکنینەکەی بە دروستی دەرنەچووە. ئەویش هاووڵاتییەکی دهۆک بوو لە بەریتانیا گەڕابووەوە. ئێستا ئەو هاووڵاتیە کەرەنتین کراوە، هەموو ئەوانەشی بەرکەوتنیان لەگەڵی هەبووە پشکنینیان بۆ کراوە."\nئەوەشی وتوە: "ئێستا ژمارەی هەموو نەخۆشەکانی کۆرۆنا لە نەخۆشخانەکانی سنووری پارێزگای دهۆک ناگەنە 50 نەخۆش. هەندێک نەخۆشیش لە نەخۆشخانە تایبەتەکان خەوێنراون و هەندێکیشان لە ماڵەوە خۆیان چارەسەر دەکەن."


لە بەڕێوه‌بردنى دۆسیه‌ى ئه‌منى کەرکوکدا كورد به‌شدارى سه‌ره‌كى ده‌بێت | تۆڕی هەواڵی سلێمانی\nHome›هەواڵ›کوردستان›لە بەڕێوه‌بردنى دۆسیه‌ى ئه‌منى کەرکوکدا كورد به‌شدارى سه‌ره‌كى ده‌بێت\nله نوێترین هه‌نگاوه‌كان بۆ راده‌ستكردنى دۆسیه‌ى ئه‌منى کەرکوک به هێزه‌كانى پۆلیس، كورد به‌شدارى سه‌ره‌كى ده‌بێت به‌شێوه‌یه‌ك به‌ڕێوه‌به‌رى هه‌موو ده‌روازه‌كانى شارەکە و به‌رپرسى دوو بازگه كوردن و دووانى دیكه‌ش عه‌ره‌ب و به هاوبه‌شى بەڕێوه‌ده‌بردرێن.\nسه‌رچاوه‌یه‌ك له پۆلیسى کەرکوک بهSNNى راگه‌یاند “دواى راده‌ستكردنه‌وه‌ى دۆسیه‌ى ئه‌منى ده‌روازه‌كانى کەرکوک به پۆلیسى خۆجێیى کەرکوک له‌لایه‌ن پۆلیسى کەرکوکه‌وه پلانى تایبه‌ت بۆ به‌ڕێوه‌بردنیان دانراوه بەشێوه‌یه‌ك هه‌موو نه‌ته‌وه‌كان و له نێویاندا كورد به‌شدارى سه‌ره‌كى بەڕێوه‌بردنى دۆسیه‌ى ئه‌منى شاره‌كه ده‌بن”.\nوتیشى: “كوردێك كه “عه‌مید نه‌وشیروان”ه وه‌كو به‌ڕێوه‌به‌رى هه‌موو ده‌روازه‌كانى کەرکوک دانراوه و بازگه‌كا‌نیش له ده‌روازه‌كانى کەرکوک كه ژماره‌یان چوار بازگه‌یه هه‌ر بازگه‌یه‌ك سێ ئه‌فسه‌رى پله به‌رزى بۆ داده‌نرێت له هەموو نه‌ته‌وه‌كان”.\nئه‌وه‌شى خسته‌ڕوو، بازگه‌كانى چیمه‌ن و هه‌ولێر به‌رپرسه‌كانیان كورد ده‌بێت و ئه‌فسه‌ره‌كانیان له نه‌ته‌وه‌كانى دیكه، ده‌روازه‌كانى تكریت و به‌غداش به‌رپرسه‌كانى له نه‌ته‌وه‌ى عه‌ره‌ب و ئه‌فسه‌ره‌كانى دیكه‌ى له نه‌ته‌وه‌كانى دیكه ده‌بن، ئه‌مه‌ش بۆ ئه‌وه‌ى به باشترین شێوه كۆنترۆڵى بازگه‌كان بكرێن.\nئه‌و سه‌رچاوه‌یه‌ى پۆلیسى کەرکوک باسیشى له‌وه‌كرد، له ریزەکانی پۆلیسى خۆجێى هه‌موو نه‌ته‌وه‌كان به‌شدارن و هیچ لایه‌ك په‌راوێز نه‌خراوه و هه‌مووان به‌پێى پێگه و پله رۆڵیان هه‌یه.\nكورد له کەرکوک زۆربه‌ى پۆسته‌كانى پۆلیسى به ده‌سته‌وه‌یه له‌وانه “به‌ڕێوه‌به‌رى گشتى پۆلیسى کەرکوک، به‌ڕێوه‌به‌رى هاتووچۆى کەرکوک، پاسپۆرتى کەرکوک، پۆلیسى فریاكه‌وتنى کەرکوک، پۆلیسى پاسه‌وانى فه‌رمانگه‌كان”.\nهاوكات بنكه‌كانى نێو گه‌ڕه‌كه‌كانیش به پێى نه‌ته‌وه‌كان دابه‌شكراون بۆ نمونه گەڕه‌كه كوردییه‌كان ئه‌فسه‌رى بنكه‌كه‌یان كورده و بۆ نه‌ته‌وه‌كانى دیكه‌ش هه‌ر به‌و شێوه‌یەیە.


Diplomatic Magazine | لە ئەمریکا چی ڕوو دەدات؟\nلە ئەمریکا چی ڕوو دەدات؟\nدوێنێ کۆمەڵێک لە پشتیوانی"کەرانی" ترەمپ هێرشیان کردە سەر کۆنگرێسی ئەمریکا، هەندێکیان چوونە ژوور و ڕاڕەوەکانی کۆنگرێس. ئەم هێرشەی ئەو گروپە کە هەندێک وەک تێرۆریست‌و هەندێک وەک ئاژاوەگێڕو شەڕانگێز ناویان دەبەن زۆر پرسیاری وروژاندوە. یەکێک لەوانە، هۆکاری پشت ئەم هێرشانە چین. لێرە لەم پۆستە کورتە ناکرێت هەڵوێستە لەسەر هەموو هۆکارەکان بکرێن، بەڵام من پێموایە هۆکاری هەرە سەرەکی بڵاوبوونەوەو تەشەنەکردنی سەرابگەراییە (وهم illusion) کە ترەمپ ڕۆڵێکی کاریگەریی هەبووە لە گەشەپێدانی، نەک دروستکردنی چونکە سەرابگەرایی، باوەڕبوون بە سەراب، شتێکی نوێ نیە لە مێژووی مرۆڤایەتی.\nمرۆڤ لەوەتەی هەیە باوەڕی بە سەراب، غەیب، شەبەح، جنۆکە هەیە. ترەمپ لە پێگەکەی خۆی چ وەک سەرۆک چ وەک بیزنیسمانێک پێش بوونی بە سەرۆک و دوای بوونی بە سەرۆک کاری لەسەر بڵاوکردنەوەی سەراب کردوە بە دوو شێوە.\nیەکەم، سەراب و وەهم بکات بەڕاستیی، وەک دۆڕاندنی هەڵبژاردنەکانی پارساڵی سەرۆکایەتی ئەمریکا. ئەمەش لەڕێگەی بڵاوکردنەوەی کۆمەڵێک بانگەشەو هەڵبەستنی دنیایەک درۆ کە تەزوریرو ساختەکاریی لە دەنگدان‌و هەڵبژاردنەکان کراوە.\nدووەم، بەسەرابکردن‌و بەوەهم کردنی ڕاستییەکان، وەک گەرمبوونی زەوی‌و کارەساتە ژینگەییەکان. ئەمەش لەڕێگەی بڵاوکردنەوەی قسەوقسەڵۆکی وا کە گەرمبوونی زەوی بانگەشەیەکی دیموکرات و لیبرالەکانە هیچ بنەمای نیەو هەوڵدانی بۆ چارەسەرکردنی بە زەرەری ئەمریکییەکان دەشکێتەوەولە قازانجی چین‌و وڵاتانی دیکەیە.\nپرسیار ئەوەیە ترەمپ و نمونەکانی چۆن دەتوانن ئاوا بە سانایی گاڵتە بە عەقڵی خەڵک بکەن. بەڕای من هۆکاری ئەمە دەگەڕێتەوە بۆ قوڵنەبوونی بیرکردنەوەی خەڵکێکی زۆر لە جیهان، لە وڵاتێکی پێشکەوتوی وەک ئەمریکا بگرە تادەگاتە هەرێمێکی دواکەوتو وەک کوردستان.\nمەبەستم لە قوڵنەبوون لە بیرکردنەوە لاوازی یان نەبوونی توانای بیرکردنەوەی ڕەخنەگرانەیە لەگەڵ لاوازی یان نەبوونی بیرکردنەوەو کارکردنی لۆجیکانەیە. ئەو مرۆڤانەی کە قوڵ بیرناکەنەوەو توانای ڕەخنەگریان کەمەو نازانن لۆجیکانە بیربکەنەوە یان کاربکەن بە ئاسانی باوەڕ بەو شتانە دەکەن کە دەیانبینن یان دەیانبیستن.\nلاوازی یان نەبوونی توانای بیرکردنەوەی ڕەخنەگرانە و لۆجیکانەش هۆکاری هەرە سەرەکین لە پشت باوەڕهێنان بە تیوری پیلانگێڕیی. ئەمەش پرسیارێکی دیکە دێنێتەپێش کە ئەی بۆچی هەوڵی دروستکردنی بیرکردنەوەی ڕەخنەگرانەو لۆجیکانە نادەین. وەڵامی ئەمەش ئاوا بەسانایی نیە و هۆکاری زۆر لە پشتین بەڵام من دوو هۆکار بە سەرەکی دەبینم:\nیەکەم، خەڵکانێکی زۆر تەمبەڵ‌و تەوەزەلن توانای گەڕانیان بە دوای ڕاستییەکان‌و بیرکردنەوە نیە بۆیە بەدوای وەڵامی حازبەدەست دەگەڕێن کە لە ڕۆژگاری سۆشیال میدیاو ئینتەرنێتدا وەدەستهێنانیان زۆر ئاسانە. دیارە من لێرە مەبەستم لە تەمبەڵی تەوەزەلی ئەوە نیە کە ئەم دوو دیاردەیە یان خەسڵەتە کارەکتەری سروشتیی مرۆڤ بن چونکە تەمبەڵی‌و تەوەزەلیش هەر بەرهەمی سیستەم‌و کۆمەڵگاو دامەزراوەکانە کە وابەستەن بە خاڵی دووەم.\nدووەم، لایەن و دامەزراوە، لەوانە حیزب‌و دەوڵەتیشیان تێدایە، کە لە قازانجیان دایە مرۆڤەکان کۆلەوار بن‌و توانای ڕەخنەو بیرکردنەوەی لۆجیکانەیان نەبێت چونکە مرۆڤی وریاو خاوەن پرسیارو بیرکەرەوە هەڕەشەیە لەسەر ئەو جۆرە لایەن‌و دامەزراوانە.\nبەکورتی کێشەکە لەوەدایە کە چەندە لایەن‌و دامەزراوەو ڕێکخراو لەم دنیایە هەن کە کار لەسەر برەودان بە بیرکردنەوەی ڕەخنەگرانە دەدەن هێندەش هەن کە بیرکردنەوەی ڕخنەگرانە دەکوژن. تا ئەو ڕۆژەیە بەرەی یەکەم بەسەر بەرەی دووەمدا زاڵ دەبێت کە لەوانەیە سەدان ساڵی پێ بچێت، لەوانەشە هەر ڕوونەدات یان بەرەی دووەم براوە بێت، ئەوە مرۆڤایەتی باجی باوەڕهێنان بە سەراب و غەیب و شەبەح تیوری پیلانگێڕیی دەدات.\nتوێژەر و مامامۆستای زانكۆ\nتەنیا لە هەفتەیەکدا\nبڕیارى دادگاى ته‌مییز چ ده‌بێت بۆ چاره‌نووسى حوكمدراوانى بادینان؟\nنامە مێژووییەكەی ئەحمەد ئاڵتان لەبارەی كوردەوە بۆ ئەردۆغان ئێمە چیمان لەم كوردانە دەوێت؟\nهەولێر و هەرێم بەجنێو ناپارێزرێ\nئەفغانیەكان لە دوای كشانەوەی هێزەكانی ئەمریكا چارەنوسیان بەرەو كوێ؟\n(دوو مانگ بەسەر بڕیاری سزادانی چالاكوانانی بادینان و دۆخی دادگاو دەسەڵاتی دادوەری)


پۆلیسى كه‌ركوك: بڕیارى هه‌ڵكردنى ئاڵاى كوردستان له به‌غداوه دراوه – ئاژانسی ھەواڵی پەیامنێر\nنوێكراوه‌ته‌وه له Jan 8, 2019\nگوته‌بێژى به‌ڕێوه‌به‌رایه‌تى پۆلیسى كه‌ركوك رایده‌گه‌یه‌نێت، بڕیارى هه‌ڵكردنى ئاڵا كوردستان له‌سه‌ر باره‌گاى حزبه‌كان له به‌غداوه بووه‌و، هیچ هێزێكى عێراقى ئیتر چاودێر ناخاته سه‌ر باره‌گاكان له‌سه‌ر هه‌ڵكردنى ئاڵا.\nئه‌فراسیاو كامیل گوته‌بێژى به‌ڕێوه‌به‌رایه‌تى پۆلیسى كه‌ركوك، به ئاژانسی پەیامنێری راگه‌یاند، هیچ هێزێكى دژه‌تیرۆرى عێراقى له كه‌ركوك نه‌كشاوه‌ته‌وه. سه‌باره‌ت به هاتنى هێزى نوێى ئه‌مه‌ریكا بۆ كه‌ركوك باسیله‌وه‌كرد، ساڵانه ئه‌و هێزه ئه‌مه‌ریكیه ئاڵوگۆڕیان پێكراوه ئه‌مساڵیش هه‌ر له‌وچوارچێوه‌یه بووه.\nگوته‌بێژى به‌ڕێوه‌به‌رایه‌تى پۆلیسى كه‌ركوك، سه‌باره‌ت به هه‌ڵكردنى ئاڵاى كوردستان له كه‌ركوك، گوتى”ئه‌و بڕیاره له به‌غداوه بووه‌و هیچ هێزێكى عێراقى له كه‌ركوك وه‌ك جاران چاودێرى ناخاته سه‌ر باره‌گاكان، به‌مه‌به‌ستى رێگریكردن له هه‌ڵكردنى ئاڵاى كوردستان له كه‌ركوك”.\nئه‌مشه‌و یه‌كێتی نیشتیمانی كوردستان له‌سه‌ر باره‌گاكانی له پارێزگای كه‌ركوك ئاڵای كوردستانی هه‌ڵكرد، عه‌لی قه‌ڵایی كارگێری مه‌ڵبه‌ندی كه‌ركوكى یه‌كێتی، به په‌یامنێری راگه‌یاند، له‌لایه‌ن دژه‌تیرۆری عێراقه‌وه كه دۆسیه‌ی ئه‌منی ئه‌م شاره‌یان له ده‌سته، “ئاگاداركراوینه‌ته‌وه كه ده‌توانین ئاڵای كوردستان له‌سه‌ر باره‌گاكانمان هه‌ڵبكه‌ین”.\nئه‌و كارگێڕ مه‌ڵبه‌نده‌ی یه‌كێتی له كه‌ركوك هه‌روه‌ها گوتی،”حكومه‌تی عێراق پاڵپشتی ئه‌و كاره‌ی كردووین و دژایه‌تی خۆی بۆ هه‌ڵكردنی ئاڵا له‌لایه‌ن یه‌كێتییه‌وه له‌سه‌ر باره‌گاكان ده‌رنابڕێت”.


👫 Masoud Barzani کەسایەتییەکان\n📅 کاتی تۆمارکردن Jan 13 2020 9:08PM\n- President Masoud Barzani originates from a rel [ زۆرتر... 👁] ✖ ✖ 0 119 ✔ 99% ✍ ز.س. 13-1-2020 21:08:44\n📕 بارزانی و بزووەنەوەی رزگاریخوازی کورد بەرگی 2 (1958-1961) پەڕتووکخانە\n📅 کاتی تۆمارکردن Jul 21 2018 8:43PM\n👁 ئەم بابەتە 2,054 جار بینراوە\nمەسعود بارزانی و.پەروەردە-هەولێر-2004 [ زۆرتر... 👁] ✖ ✖ 0 4 ✔ 93% ✍ ز.س. 21-7-2018 20:43:09\n👫 مسعود البارزاني کەسایەتییەکان\n📅 کاتی تۆمارکردن Jan 13 2020 9:06PM\n👁 ئەم بابەتە 1,707 جار بینراوە\nالرئيس مسعود مصطفى البارزاني، ينتمي الى عائلة بارز [ زۆرتر... 👁] ✖ ✖ 0 119 ✔ 99% ✍ ز.س. 13-1-2020 21:06:03\n👫 مەسعود بارزانی کەسایەتییەکان\n📅 کاتی تۆمارکردن Nov 7 2008 5:08PM\n👁 ئەم بابەتە 33,495 جار بینراوە\nمەسعود مستەفا بارزانی، لە بنەماڵەی بارزانە کە بنەم [ زۆرتر... 👁] ✖ ✖ 45 120 ✔ 99% ✍ هـ.ب. 7-11-2008 17:08:28\n📊 ئامار بابەت 378,651


وتەبێژی ئۆپراسیۆنە ھاوبەشەکانی عێراق: ھیچ دیاردەیەکی چەکداریی لەناو شنگال بونی نییە\nلیوا تەحسین خەفاجی، وتەبێژی فەرماندەیی ئۆپراسیۆنە ھاوبەشەکانی عێراق\nوتەبێژی فەرماندەیی ئۆپراسیۆنە ھاوبەشەکانی عێراق ڕایده‌گه‌یه‌نێت، ھیچ دیاردەیەکی چەکداریی لەناو شنگال بونی نییە و ھاوڵاتییانی نێشتەجێی قەزاکەش ھاوکارن لەگەڵ ھێزە ئەمنییەکان.\nلیوا تەحسین خەفاجی، وتەبێژی فەرماندەیی ئۆپراسیۆنە ھاوبەشەکانی عێراق، لە كۆنگره‌یه‌كی ڕۆژنامه‌وانیدا رایگەیاند، ھیچ دیاردەیەکی چەکداریی لەناو شنگال بونی نییە و ھاوڵاتییانی نێشتەجێی قەزاکەش ھاوکارن لەگەڵ ھێزە ئەمنییەکان.\nلیوا ته‌حسین ئەو دەنگۆیانەش رەتدەکاتەوە کە باس لە جێبەجێنەکردنی رێککەوتنی شنگال دەکەن و ئاماژه‌ش به‌وه‌ده‌كات، رێککەوتنی شنگال بەپێی ئەو پلانەی کە بۆی دانراوە جێبەجێ دەکرێت.\nئاشكراشیكرد، ھێشتا چەکدارانی داعش ھەوڵدەدەن دەزەبکەنە ناوچە سنورییەکانی عێراق لەگەڵ سوریا بە تایبەتیش ئەو ناوچانەی کە دەکەونە نێوان ھێزەکانی فەرماندەیی ئۆپەراسیۆنە ھاوبەشەکان و ھێزەکانی پێشمەرگە بەردەوامیشین لە ھەوڵەکانمان لەگەڵ پێشمەرگە بۆ کۆتایھێنان بە دزەکردنی داعش.\nله‌به‌رواری تشرینی یەکەمی ساڵی 2020 رێکەوتنی شەنگال لە نێوان هەرێمی کوردستان و حکومەتی عێراق واژۆکرا بە پێی ئەو رێکەوتنە هێزەئەمنیەکانی عیراق دۆسیەی ئەمنی شارەکە دەگرنە ئەستۆی خۆیان.\nهاوكات ئه‌مڕۆ قاسم شەشۆ، فەرماندەی هێزەکانی پێشمەرگەی شەنگال رایگه‌یاند، "چەند ڕۆژێکە حەشدی شەعبی هێزێکی زۆری هێناوەتە ناو شەنگال دەڵێن بۆشەڕی تورکیایە وەک دەزانرێت هێزی حەشدی شەعبی هێزی ئێرانە، بۆیە ئەگەر تورکیا هێرش بکاتە سەر شەنگال دەبێتە شەڕی نێوان ئێران و تورکیا ئێمەش دەبینە قوربانی".\nئه‌م بابه‌ته 564 جار خوێنراوه‌ته‌وه\nنرخى دۆلار به رێژه‌یه‌كى زۆر به‌رز ده‌بێته‌وه\nلە عێراق قەدەغەی هاتوچۆی نیمچەیی راگەیەنرا\nلیژنەی باڵای تەندروستی عێراق: هەر فەرمانبەرێك ڤاكسین وەرنەگرێت نابێت دەوام بكات\nلە عێراق سزای لە سێدارەدان بۆ پێنج تیرۆرست دەرکرا\nموسڵ.. ژماره‌یه‌ك ئۆتۆمبێلی كلاسیكی نمایش كران


هێستر هێستر کێوه ده‌چی ؟…..دڵشاد تاقانه – Denegkan\nهێستر هێستر کێوه ده‌چی ؟…..دڵشاد تاقانه\nهێستر هێستر کێوه ده‌چی ؟\nبه تۆنی توڕه‌یی و گاڵته پێکردنه‌وه ، قۆڵ و لاملێکی شۆفێره‌که له جامی لای چه‌پ ده‌رهێناو وه‌ک ئه‌وه‌ی تاوانی به‌رامبه‌ر کرابێ هاواری کرده سه‌ر کوڕه کورده ته‌مه‌ن چوارده نه‌ورۆزه‌که له هه‌نده‌رانه‌وه به‌سه‌ردان گه‌ڕابۆوه شاره‌که‌ی . ئه‌وه له کاتی په‌ڕینه‌وه له شه‌قامێکی کوردستان ڕووی دا ، کوڕه‌لاوه وه‌ک ڕه‌وشتی نه‌رمی ئه‌وروپیانه بێ هه‌ڵچون ده‌ستی کرد به پێکه‌نین و نه‌یزانی بۆ ده‌مه‌ته‌قه‌ی لێ کرا و چ تاوانێکی کرد ! وا هێرشی بکرێته سه‌ر ؟ که خه‌تی په‌ڕینه‌وه له هه‌موو شه‌قامێ نه‌بێ خۆ نافڕێ و چۆن له شه‌قامه‌که بپه‌ڕێته‌وه ! ئه‌ی هاوار خۆ که‌س له‌سه‌ر که‌س ناوه‌ستێ وه‌ک ئه‌وه‌ی خێرا نه‌بن له‌به‌ر بێ کاتی هه‌موو قازانجێکیان له‌ده‌ست ده‌چێ بێ لێکدانه‌وه‌ی ئه‌وه‌ی له‌یاسای هاتووچۆ له‌ناو چه‌قی شاره‌کان پیاده پێشڕه‌وی هه‌یه به‌ر له تڕومبێل .\nPrevious نووسەران چۆن لەوانی دی دەڕوانن ؟! …. سەباح ئیسماعیل\nNext سەربەخۆیى كوردستان خواستى خەڵكى كوردستانە لەپێناو ژیانێكى ئارامتردا نەك كارتى ساتوسەودا


بە فیلمی سینەمایی «ئەزموون» هەشتەمین خولی فێستیڤاڵی نێودەوڵەتی فیلمی دهۆك كرایەوە\nبە نمایشی فیلمی سینەمایی «ئەزموون» لە دەرهێنانی سینەماكاری كورد «شەوكەت ئەمین كوركی» هەشتەمین خولی فێستیڤاڵی نێودەوڵەتیی فیلمی «دهۆك» بە فەرمی دەستی پێ كرد.\nفیلمی سینەمایی «ئەزموون» The Exam چوارەمین فیلمی بڵندی سینەماكاری كورد «شەوكەت ئەمین كوركی»، لە بەرهەمهێنانی «مەمەد ئەكتاش»، بەرهەمی هاوبەشی هەرێمی كوردستان و وڵاتانی ئەڵمانیا و قەتەر، دوای بەشداریی لە بەشی «پێشبڕكێی سەرەكی» Crystal Globe لە پەنجا و پێنجەمین خولی فێستیڤاڵی نێودەوڵەتیی فیلمی «كارلۆڤی ڤاری» لە وڵاتی كۆماری چیك و، بەدەستهێنانی خەڵاتی فیدڕاسیۆنی نێودەوڵەتیی ڕخنەگرانی فیلم «فیپێڕشی» FIPRESCI ئەم ڕووداوە گرینگ و پلە یەكەی سینەمای جیهان و، هەروەها نمایش لە بەشی «پێشبڕكێی سەرەكی» نۆزدەیەمین خولی فێستیڤاڵی نێودەوڵەتی فیلمی «تیرانا» Tirana لە وڵاتی ئەڵبانیا و، بەدەستهێنانی خەڵاتی باشترین سیناریۆی ئەم ڕووداوە گرینگە سینەماییە باوەڕپێكراوەی ئاكادیمیای ئۆسكار Oscar® qualifying، لە نوێترین بەشداریی نێودەوڵەتیی خۆیدا، ڕۆژی دووشەمەی 15ی نۆڤەمبەری 2021 لە ڕێوڕەسمی دەستپێكی هەشتەمین خولی فێستیڤاڵی نێودەوڵەتی فیلمی «دهۆك» لە هۆڵی «كۆنگرە» لە زانكۆی دهۆك، چووە سەر پەردەی سینەما، هەروەها ڕۆژی پێنجشەمە 18ی نۆڤەمبەری 2021 لە دووهەمین سانسی خۆیدا نمایش كرا.\nلەم فیلمە سینەماییەدا كۆمەڵێك ئەكتەری بەئەوموونی هەرێمی كوردستان لەگەڵ چەندین ئەكتەری لاو ڕۆڵیان تێدا بینیوە، لەوانە (ئاوان جەمال، ڤینا سالار، حوسێن حەسەن، شوان عەتووف، هوشیار زێڕۆ نێروەیی، نیگار عەسمان، كاوە قادر، عادل عەبدولڕەحمان، حەمەڕەشید هەرەس و یانا توانا).


ماسی و باخەوان و میراوەکە ... محەمەد عەبدە\nچەند ساڵیک بوو برا بچکۆلە باخەکەیی لەلایەن براگەورەکەیەوە بە تۆپزی لێ داگیرکرابوو. باخەکە لە ئەستێڵکێکی هەڵبەستراوی ژووروویەوە ئاوی دەهاتە سەر. ئەو ئەستێڵکەش لە کانییەکی ژووروویەوە ئاوی بۆ لادرابوو. برا گەورەکە هێندە بە زەبروزەنگ بوو ئەو کانییەشی لە خاوەنەکەی داگیرکردبوو. پاش چەند ساڵیک لە هەوڵ و تێکۆشانی برابچکۆلە بۆ گەڕاندنەوەی زەوییەکەی رؤژێک براگەورە بەهۆی گەوجی و هەڵەی تەماحاوی خۆی و دوژمنداریی لەگەڵ خاوەنهێزێکی لە خۆی بە زەبرتر دووچاری بەرەنگاربوونەوە دەبێت و لەناودەبرێت. لە ئەنجامی ئەوە برا بچکۆلە باخەکەیی دەستدەکەوێتەوە. لە هەمانکاتیشدا کانییەکە دەدرێتەوە خاوەنەکەی. ئەمانیش هەردووکیان بڕیاریاردەدەن ڕێکبکەون. خاوەن باخەکە بە خاوەن کانییەکە دەڵیت:\nــ برا، تۆ ئاوم بۆ بنێرە بۆ ناو ئەستێڵکەکە منیش لەبری ئەوە هێندەی بتوانم سەوزەت دەدەمێ و بێ بەرهەمی باخەکەمت ناکەم.\nئەويش لەبەر ئەوەی کابرایەکی بێ زیان و سادە بوو، لەلایەکی تریشەوە دەیزانی برا بچکۆلەکە خاوەن ویژدانە و ئەو کانییەکەیی داوەتەوە، پێشنیارەکەیی زۆر پێخۆش بوو. ماوەیەک بەو شێوەیە گوزەرانیان کرد. باخەوانەکە و میراوەکە ڕێکیشکەوتن ئەو ماسیانەی لە ئەستێلکەکەدا بە مەبەستی کاسپی و خۆراک لەوساوە بەخێوکرابوون، تیایدا هاوبەشی یەکتر بن. خاوەن باخەکە پێش ئەوەی زەوییەکەی وەربگرێتەوە چەندساڵێک شەریکێکی هەبوو پێکەوە هاوکار بوون. دوای وەرگرتنەوەی زەوییەکەی جارجار سەردانی ئەمی ئەکرد. ناسیاویی لەگەڵ میراوەکەش پەیدا کردبوو. لەگەڵ هەردووکیان ڕێککەوت کە ئەویش بە چەند ماسییەک هاوبەشییان لەگەڵ بکات.\nگەرمەی هاوین بوو. باخەوانەکە تەماشای کرد هەندێک لە سەوزەکانی زەردییان لێ نیشتووە. کەمێک ڕاما. تێگەیشت لە ئەنجامی ئەوەیە میراوەکە ئەو داوایەی چەند ڕۆژێک لەوەپێش کردبووی هێناویتییە دی؛ کە ئەگەر بەشێکی زیاتر لە بەرهەمی سەوزەکەی نەداتێ بە گوێرەی ئەوە ئاو لە باخەکەی دەبڕێت. پاش کەمێک بیرکردنەوە لەبەرخۆیەوە گوتی:\nــ بە هیچ جۆرێک لەو باوەڕەدا نەبووم ئەمەی بەڕاست بێت! خۆ ئەوە کردی بەڕاست! هەر ئێستا دەچم بۆلای. وردەوردە بە کەناری جۆگەکەدا بەرەوژوور کەوتە ڕێگا. لە ڕێگەیدا دەیبینی چۆن ئەو چۆڕە ئاوەی بە جۆگەکەدا تێپەڕدەبوو کەم بووبووەوە. گەرماکەش هێندەی تر کاری دەکردە سەر گەندەڵبوونی زەوی ناو جۆگەکە و تینووتری دەکرد. ئاوەکە پێشەکی دەبوایە لە ئەستێڵکەکەدا پەنگبخواتەوە. بەشەو جارێک و بەیانیان زوو جارێک بەرەڵا بکرایەتە سەر کشتوکاڵەکە تا بە هوروژم بگاتە ناو باخەکە و بەشی ئاوخواردنەوەی سەوزی و ڕووەکەکان بکات. بەڵام بەهۆی کەمبوونەوەی و گەرمی هاوینەکە ئاوەکە تا دەگەیشتە ناو باخەکە هیندەی نەدەمایەوە تا هەموو سەوزەکانی پی تێرئاو ببن. پێش ئەوەی بگاتە لای کانییەکە کە لە لایەوە کەپرۆکەیەک دروستکرابوو بڕیاریدا تەماشایەکی ئەستێڵکەکە بکات. پێشەکی ساکا، تەماشایکرد ماسییەکان لە لیتاوێکی تا راددەیەک تەنکدا پەلەقاژێیانە. زۆر بەناویەکدا جرتوفرتیانە. بەخێرایی کلکیان ڕادەوەشێنن و بێئاوی هەراسانی کردوون. یەکەمجاری بوو ئەوە ببینێت. ماوەیەک واقی وڕما. ماوەودوا لەبەرخۆیەوە گوتی: ــ باشە ! من تێدەگەم ئاوی تیانییە لیتاو نەبێت بەڵام ئەم جرتوفرتەتان لە چی؟\nیەکێک لە ماسییەکان لێیهاتە زمان و گوتی:\nــ جرتوفرتی چی! ئێمە بەمە دەمانەوێت ناڕەزایی خۆمان پیشانبدەین، ئەگەر وا نەکەین جەنابت وادەزانیت هیچ ڕووینەداوە لێمان، ئەوسا هێندەی تر بێ ئاو دەبین. ــ باشە، باشە ! بەڵام ئەمە گوناهی من نییە، میراوەکە ئەم کارەی بەسەر هێناون، سەوزە و کشتوکاڵەکەی منیش خەریکە وشکدەبێت. ــ بەڵام ئێمەش دەزانین ڕێکنەکەوتنی ئێوەیە ئەمەی بەسەر ئێمە هێناوە. ــ باشە ! ئایا تۆ لە ماسییە تازەکان نیت؟ خۆ تۆ لە ماسییەکانی من نیت، بۆچی وا دەمت گەرمە؟ دەترسم تۆ ئەم جرتوفرتەت فێرکردبن! بەم جرتوفرتە چیتان دەستدەکەوێت؟ ــ ئێمە بۆیە وادەکەین بەربەستەکان هێندە تەڕبکەین بتلیسێنەوە و خۆمان بگەیەنینە ناو ئاوی کانییەکە، ئیتر چاوەرێی منەتی ئێوە نەبین. دووهەفتەی ڕەبەقە ئاوتان لە ئێمە بڕیوە و ئێستاش ئێمە دڵنیا نین لەوەی هەفتانە ئاومان بدەنێ. ئەمجارە بەرگەی ئەوە ناگرین دوو هەفتە لەسەر یەک ئاومان لێ ببڕن. .\nکابرای خاوەن باخ لە دڵی خۆیدا گوتی: ئەم چەلەحانێیە کەڵکی نییە، با بڕۆم بەلای کارمەوە. هەردوو دەستی خستە پشتییەوە و وردەوردە بە کەناری جۆگەکەدا بەرەو کانییەکە کەوتە ڕێ. دەمێکی نەبرد بەدەم جگەرەکێشانەوە گەیشتە لای کانییەکە. تەماشای کرد میراوەکە لەژێر کەپرەکەدا دانیشتووە. بەبێ زەردەخەنە و ڕووخۆشی سڵاوی لێکرد.\nــ دەزانم بۆچی هاتوویت ــ میراوەکە پێیگوت ــ ئێمە لە سەرەتاوە ڕێککەوتین بەشە سەوزەی من بدەیت و منیش بەشەئاوت لێنەبڕم. بەڵام تۆ بەهەوەسی خۆت بڕیاردەدەیت چەندم سەوزە بدەیتێ، منیش بۆم هەیە بەهەوەسی خۆم بڕیاربدەم چەند و چەندبەچەند ئاوت بۆ ڕەوانە بکەم . ــ ئێ باشە، منیش لەمەودوا ئەوەندەی سەوزەم دەدەیتێ ئەوەندەت ئاو بۆ دەنێرم. ــ ئەی باشە ئەو ماسییە داماوانە گوناهیان چییە ئاوایان بەسەر بێت! ــ مەترسە نایەڵم بمرن. جارجار بە چەند سەتڵێک ئاو تەڕیاندەکەم تا نەمرن. کەی نۆرە ئاویش هات ماوەیەک دڵیان خۆش دەکەم.\nلەو دەمەدا ئەمان خەریکی ئەو دانوستانەبوون ماسییەکان بە هاندانی ماسییە تازەهێنراوەکە خەریکی جرتوفرتی خۆپیشاندان بوون. یەکێک لە ماسییە کۆنەکان کە بە ژیری لەناویاندا ناویدەرکردبوو گوتی:\nــ ئەرێ برایینە گوێیەکیش لە من بگرن.\nماسییەکان گەلێکیان لێی کۆبوونەوە. ئەمیش چاوەڕێی کرد هەتا هەموویان لە جرتوفرت کەوتن، ئەوسا پێی گوتن:\nــ من وەهام بەلاوە باشە ئێمە چەند کەسێک لە خۆمان هەڵبژێرن و بچینە لای خاوەن باخەکە تا بیخەینە سەربار بۆ ئەوەی زۆر تر سەوزە بداتە میراوەکە ئەو گیروگرفتە لە نێوانیاندا نەمێنێت.\nیەکێک لە ماسییەکان گوتی:\nــ ئەی ئەگەر نەچووە ژێر بار و لەسەر بڕیاری خۆی سوور بوو. یان ئێمە کامانە هەڵبژێرین بۆ ئەوەی ئەو وتووێژەی لەگەڵدا بکەن؟ لەوانەیە هەر یەکە شتێک بڵیت لەگەڵ وتەی ئەوانی تر نەگونجێت.\nیەکێکی تریان گوتی:\nــ پێویست بە هەڵبژاردنی فراوان ناکات. یەک دانە هەڵدەبژێرین دەمڕاستی هەموومان بێت، ئەو دەمڕاستەش چەند کەسێک هەڵبژێرێت پیکەوە بچنە لای و لەوێ تەنیا دەمڕاستەکە لەگەڵیدا بدوێت، ئەوانی تر با هەروەک ئاگادار بزانن چی دەوترێت.\nماسییەکان زۆربەیان ئەو بیرۆکەیەیان پێ باش بوو. لەناو خۆیاندا کەوتنە ورتەورت. بەڵام هیچ ماسییەکی تریان لەو بەباشتر نەزانی و هەڵیانبژارد. ئەویش چەند دانەیەکی تری هەڵبژارد و بڕیاری دا ئەمجارە کاتێک باخەوان دێتەوە لەوبارەیەوە لەگەڵی بدوێت.\nدوای ئەوەی میراوەکە و باخەوانەکە ڕێکنەکەوتن چۆن بکەن بۆ ئەوەی ئاوەکە وەک جاران بکرێتە ناو ئەستێڵکەکەوە باخەوانەکە گەڕایەوە. لە ڕێگا سەرێکی دایەوە لە ئەستێڵکەکە. بڕیاریدا هەر وەک تا ئێستا چی کردووە هەر وەها بکات. جارجارێک ئاو لە بیرەکانی خۆی بهێنیت و بیکاتە ئەستێڵکەکەوە. هەموو جارێکیش پێیدەگوتن "ئەمە لەبری یەکێک لەو دوو بەشەئاوەیە کە میراوەکە بۆی نەناردوون" لە هەمان کاتدا بڕیاری دا هەر بەو شێەوەیە خۆی بگرێت تا ئەو کاتەی میراوەکە یان کۆڵدەدات و پەشیمان دەبێتەوە یان ئەم هەلێکی باشتری بۆ هەڵدەکەوێت میراوەکە لە خشتەببات. کاتێک هاتە نزیک ئەستێلکەکە بینی ماسییەکان وەک جاری پێشوو جرتوفرتەکەیان نەماوە. ماوەیەکی کەم بەدیاریانەوە وەستا و لەبەرخۆیەوە گوتی: ــ دەبێت چییان بەسەرهاتبێت وا ئارامبوونەتەوە؟ یەکێک لە ماسییەکان لێی هاتە زمان: ــ ترست نەبێت هیچی خراپ ڕووینەداوە، تەنیا ئەوەندەیە لە ناو خۆماندا دەمڕاستێکمان هەڵبژاردووە بۆ ئەوەی لەگەڵ چەند دانەیەکی ترماندا بێنە لای بەڕیزتان و چەند وتەیەکتان لەگەڵدا بگۆڕنەوە سەبارەت بەم نالەبارییەی بەهۆی بێ ئاوییەوە هاتووەتە پێش. ــ ئەویش بەسەرسامییەکەوە گوتی:\nــ جا خۆ ئەوە گوناهی من نییە. چاک وایە ئێوە لەگەڵ میراو دانوستان بکەن. با بزانم دەمڕاستەکەتان کامتانە تا پێی بڵێم جێ پێ بڵێت.\nدەمڕاستەکە هاتە پێشەوە، کەمێك ئارامی گرت و گوتی:\nــ بەڕیز ! ئێمە دەمانەوێت ئەو پێشنیارانەی هەمانە لە پێشەوە لەگەڵ ئێوە تاووتوو بکەین. لەبەر ئەوە چاک وایە کارێک بکەن بتوانین لەلای بەڕێزتان دانوستانەکەمان بکەین.\nــ باشە هەر ئێستا دەچمەوە، یەکێک دەنێرم بە سەتڵێک ئاوەوە، با بتانهینیت بۆلام، دەزانم خۆتان توانای ئەوەتان نییە بێنە لام.\nماسییەکان ئاهێکیان بە خۆیانداهاتەوە بەوەی هیوایەکیان بە دواڕۆژ پەیداکردەوە. دامڕاستەکەیان پێی گوتن:\nــ ئێستا من هەندێک وتەم ئامادەکردووە کاتێک دەیبینم پێێ بڵیم، بەلام نەبادا من پەیم بە هەموو شتێک نەبردبێت لەبەر ئەوە پێم خۆشە هەر یەکەتان چی پێ باشە پێم بڵێت تا بتوانین مەبەست بیهێنینە ئامانج.\nهەر یەک لە ماسییەکان بیروبۆچوونی خۆی خستە بەر بیستن بەبێ ئەوەی یەکێکیان بەوی تریان بڵێت "شەکرتخوارد"، دەمڕاستەکەش لە گوێلێگرتن بەولاوە ورتەی لێوە نەدەهات. هێندەی پێنەچوو نێردراوی باخەوان گەیشتە لایان و سەتڵەئاوەکەی هێنایە پێشیان و ئەوانیش کە چوار دانە بوون؛ بۆر و شین و کەسک و سوور یەکەیەکە چوونە ناوی و دەمڕاستیش کە سپی بوو، دوای هەموویان. ماسییەکان تەماشای دەمڕاستەکەیانیان کرد. ماوەیەک چاوەڕێیانکرد تا باخەوانەکە گوتی: ــ فەرموون بزانم چیتان لا هەیە. ــ گەورەمان ! . . .\nیەکەم وشە بوو دەمراستەکە لە دەمی هاتە دەرەوە و لەسەریڕویشت،\nــ . . . ئەوەی بەڕیزتان دەیزانن و لە ژیانی سەخت و ئارەقڕشتنتاندا بینیوتانە لەم جۆرە دانوستانانەیە کە هەندێکیان ریککەوتنی کەڵکداری بەدوادا هاتووە، هەندێکیشیان بە پێچەوانەوە بووە. بێگومانیش بەڕێزتان دەزانن ڕێکنەکەوتن بە یەک وشە دەستپێدەکات، ، نەءێکە و هیچی تر، پاشان گیروگرفتی بەدوادا دێت و زیانەکانی کۆتایی نایەت. بەڵام ریککەوتن هەر لە سەرەتای دەستپێکردنییەوە کارێکی زۆری دەوێت تا بڕیاری لەسەربدرێت، و گەلێک دەستکەوتیشی لێ دەچنرێتەوە. بەلای ئێمەوە ئێوەی بەڕیز زیانێک ناکەن ئەگەر کەمێک سەوزە بۆ میراوەکە زیادبکەن و ئەویش بەشەئاوەکە بەرەڵابکات، ئەوسا سەوزەکەش هێندە گەشە دەکات کە ئەو زیادکردنەی پێوە دیارنابێت. ئێمە لە هەمان کاتیشدا بیر لە هەرزانبوونی سەوزەش دەکەینەوە و لەوشکەساڵیش. خۆ ژیان هەروەک ئێستا نابێت. چەند ئێستا هەموومان تەبابـبـین ئەوەندەش لە رۆژانی لێقەوماندا پشتگیریی یەکتر دەکەین. باخەوان کەمێک ڕاما، پاشان بە ماسییەکەی گوت: باشە من ئەم کارە بکەم تۆ دێیت وەک راوێژکارێک لەلام کار بکەیت؟ ــ نەخێر بەڕیز، بەڵام هەر کاتێک کارتان بە ئێمە هەبێت ئامادەین. ــ ئەگەر بێـیتە لای من ئاوگەیەکی باشیشت بۆ دەکەم هەر بۆ خۆت بە تەنیا. ــ من پێویستە لە هەڤاڵەکانم دوورنەکەومەوە چونکە راوێژم بەوانە و هەرچییەکم لەگەڵ بەڕێزتان باسکرد تەنیا بیر و بۆچوونی خۆم نەبوو. بۆیە بە تەنیا کەڵکبەخش نابم. ــ بەلام ئەگەر پێویستم پێت هەبوو هاریکاریم دەکەیت. ــ هاریکاری بەڕیزتان دەکەین. ــ ئێ باشە، منیش هەر ئێستا دەچمە لای میراوەکە و لەگەڵی رێکدەکەوم. ــ بەلام، بەڕیز! بۆچوونی ئێمە وایە کە لە قەرەبووی ئاوی ئەو دووسێ هەفتەیەوە کە بەسەرچووە دەست پێمەکەن. بەڵکو با ئەوە قەرز بێت لەلاتان، هەر هەفتەی کەمێک زیاترمان لەجاران بۆ بخەنە سەر بەشەئاوەکەمان تا پردەبێتەوە. ئەوسا بیکەنەوە بە هەفتانەی ئاسایی. ــ مەبەستت ئەوەیە لە بەشەئاوی تەواوی ئەم هەفتەیەوە دەستپـێبکەین؟ ــ بەڵێ، بەڵێ ڕاستەوڕاست مەبەستی ئێمە ئەوەیە. ــ هەر ئێستا دەچمە لای میراوەکە و بەشەسەوزەکەی بۆ زیاددەکەم، بزانم چدەڵێت. . . ئاوەرە کورە بییانبەوە ناو ئەستێڵکەکە.


rhewal\tئەردوگان: لە پێناو داهاتووی خۆماندا لە کوێ پێویست بێت شەر دەکەین.\t19/10/2016 kurdipostgroupLeave a comment\tKURDISTANI\nئەردوگان: لە پێناو داهاتووی خۆماندا لە کوێ پێویست بێت شەر دەکەین.\tPost navigation\nPrevious Postلە مەڕاسیمی ناشتنی ئاندژێی ڤایدا، زیاد ڕەئوف یاداشتێك لە پەرتوکی ماتەمینی تۆمار دەکاتNext Postگۆران ئازاد: هاتنی ئاوارە کە روو لە زستان دەکەین زۆر قورس و ئەستەم دەبێت بۆ هەرێمی کوردستان و ئاوارەکان وه‌ڵامدانه‌وه Cancel reply\tEnter your comment here...


چیرۆكی مشك و شێره‌كه\nله‌لایه‌ن: بنار ئه‌حمه‌د - به‌روار: 2019-09-09-17:47:00 - کۆدی بابەت: 47\nچیرۆکێکى خۆشتان بۆ دەگێڕینەوە کە گرنگى وەفا و یارمەتیدانمان فێردەکات\nشێرى پادشاى دارستان لە بێشەکەى خۆیدا نوستبوو، بەڵام لە ناکاو بەخەبەر هات بەهۆى ئەوەى مشکێک کەوتە سەر یەکێک لە پێیەکانى. مشکەکەى گرت و بە گاڵتە پێکردنەوە پێى وت " مەگەر نازانیت کە پادشاى دارستان نوستوە ؟ چۆن دەوێریت بچیتە بێشەکەیەوە ؟ چۆن یارى ئەکەیت و ڕائەبوێرى و ناشترسیت ؟ " ، مشکەکە دەرکى بەوەکرد کە تازە چارەنوسى مردنە ، بۆیە بۆ ئەوەى بەرگرى لە خۆى بکات وتى : " گەورەم سەرۆکى بەڕێز ، من دەزانم تۆ چەند بەهێزیت . من مشکیکى زۆر بچوکم لە بەرامبەر هێز و دەسەڵاتى جەنابتان . سەرۆکێکى گەورە لە ئاستى ئەوەدا نیە کە مشکێکى بچوکى لاواز بکوژێت . من نابمە ژەمێکى باش بۆ تۆ ، بەڵکو تۆ شایانى ئەوەیت کە مرۆڤێک یا گورگێکى قەڵەو یان ڕێویەک بخۆیت ، داوات لێدەکەم لەبەر گەورەییت بەرم بدەیت ".\nبە توڕەییەوە وتى " بۆچى وازت لێبهینم لە کاتێکدا منت لەخەو هەستاند؟ مردن کەمترین سزایە بۆ تۆ ... تا ببێتە پەند بۆ براکانیشت ! " مشکەکە بەگریانەوە وتى " پادشاى گەورەم هەموو ئاگادارى گەورەییى تۆن و دەزانن کە بچوکى من بە گەورەیى تۆ بەراورد ناکرێت من زۆر بچوک و لاوازم . بەزەیت پێمدا بێتەوە و ئەمجارە وازم لێبهێنە . وە بزانە گەورەم ڕەنگە تۆش پێویستیت بە من بێت ! " شێرەکە بە پێکەنینەوە و بە گاڵتە پێکردنەوە وتى : " من پێویستم پێتە ئادەى چۆن یارمەتیم دەدەیت ؟" مشکەکە زۆر شڵەژا ، بەڵام وتى : " گەورەم پادشاى بەڕێز ، وازم لێبهێنە و دلنیابە ڕۆژێک پێویستیت بە لاوازى من دەبێت " شێرەکە مشکەکەى فڕێداو وتى " با ببینین چۆن پادشاى دارستان پێویستى بە گیاندارێکى وەک تۆ دەبێت " .\nمشکەکە ڕایکرد و دەیگوت : سوپاس پادشاى گەورەم ، ئەگەر پیویستیت پێمبوو یەک نەڕە بکە و من لە خزمەتدا دەبم .\nدواى چەند ڕۆژیکى کەم شێرەکە کەوتە ژێر تۆڕى ڕاوچیەکى لێهاتوو ، وە بە توندى نەڕاندى .\nهەموو گیاندارانى وشکانى لە ترسا پەشۆکابوون ، بەڵام مشکەکە هەر کە گوێى لە نەڕەى شێرەکە بوو خێرا بەرەو دەنگەکە چوو .\nکاتێک کە گیاندارەکانى تر ئەمەیان بینی پرسیاریان لە مشکەکە کرد دەربارەى هۆکارى ڕاکردنەکەى بەرەو لاى دەنگى شێرەکە، ئەویش پێى وتن " ئەڕۆم تا بەرامبەر بەڵێنەکەم بەوەفا بم" مشکەکە ڕۆیشت بۆ لاى شێرەکە و بینی لە تۆڕەکەدا بەند بوە . مشکەکە دەستى کرد بە قرتاندنى تۆڕەکە بە هەموو توانایەکیەوە لەگەل ئەوەى ئەو کارە زۆر سەخت بوو ، بەشێکى زۆرى تۆڕەکەى بڕى و شێرەکە لە تۆڕەکە هاتە دەرەوە و وتى : " ئێستا زانیم کە پادشاکان هەرچەند گەورە و بەهێز بن ناتوانن چێژ لە ژیان وەرگرن بە بێ یارمەتى بچوکەکان ، هەموو بونەوەرێک پێویستى بە کەسانێک هەیە و ناتوانێت بە تەنها پشت بەخۆى ببەستێت".\nبابه‌ته په‌یوه‌ندیداره‌كان به : چیرۆكی مشك و شێره‌كه\nژیانی ئیمامی مالیک\nلە کۆندا دەریای مردوو بە چی ناودەبرا\nبابه‌تی دیكه له‌سه‌ر چیرۆکە جیهانیەکان


جەختی سەرۆکی پەرلەمانی عێراق و ھاوسەرۆکی یەکێتیی نیشتیمانیی کوردستان لە سەر پشتگری کردن لە حکومەتی کازمی - SAHAR KURDISH (Sorani)\nحوزه‌یران 04, 2020 02:13 Asia/Tehran\n«موحەممەد حەلبوسی» سەرۆکی پەرلەمانی عێراق و «لاهوور شێخ جەنگی» ھاوسەرۆکی یەکێتیی نیشتیمانیی کوردستانی ئەم وڵاتە جەختیان کردەوە لە پشتیوانی کردنی حکوومەتی «موستەفا کازمی» سەرۆکی ئەنجومەنی وەزیرانی عێراق.\nرۆژی چوارشەممە ، ٦ ی ٣ی ٢٠٢٠ ، هاوسەرۆکی یەکێتی نیشتمانی کوردستان بەسەردانێک گەیشتە بەغدا و وابریارە لەگەڵ ژمارەیەک لە بەرپرسانی باڵای حکوومی و حزبی کۆربێتەوە.\nلاهوور شێخ جەنگی هاوسەرۆکی یەکێتی نیشتمانی کوردستان لەیەکەم وێستگەی سەردانەکەیدا لەگەڵ «موحەممەد حەلبوسی» سەرۆکی ئەنجومەنی نوێنەرانی عێراق کۆ بووەوە .\nلەدیدارەکەدا «لاهوور شێخ جەنگی» و «موحەممەد حەلبوسی» جەختیان کردەوە لەسەر هەماهەنگیی کاری پەرلەمانی هاوبەش بۆ دەرکردنی ئەو یاسایانەی پەیوەستن بە پێداویستییەکانی هاوڵاتیان و پیشتیوانی لە حکوومەت بۆ تەواوکردنی کابینەی وەزارییەکەی.\nهەروەها جێبەجێ کردنی هەنگاوەکانی چاکسازی و ڕاپەڕاندنی بەرنامەی حکوومەت بۆ دەستەبەرکردنی پێداویستیەکانی قۆناغەکە و دەرباز بوون لەو قەیرانەی وڵات پێیدا تێپەڕدەبێت بەشێکی دیکەی گفتوگۆکانی نێوان ئەم دووبەرپرسە عێراقییە بوون.


הוסף צורת פריטים | ئیتلاعات سوپای پاسداران ڕێگری لە ئازاد بونی سامان نەسیم دەکات\nKMMK: سامان نەسیم بەندکراوی سیاسی کورد کە لە 27ی پوشپەڕی ساڵی 1390 لە خوار 18 ساڵەوە بوو لە شاری #سەردەشت# قۆلبەست دەکرێت و پاشان بە تۆمەتی شەڕی دەستەو چەک و قەتڵ حوکمی سێدارەی بەسەردا دەسەپێندرێت. ناوبراو پاشان تۆمەتی قەتڵ لەسەری لادەبرێت و لە مانگی رێبەندانی 96 قەراری پێنج ساڵ بەندیخانەی بۆ دەر دەچێت. ئەم بەندکراوە سیاسیەی کورد کە قەراری لەسێدارە دانی لە لایەن دەستەی باڵای وڵاتەوە هەڵدەوەشێتەوە و لە لایەن دادگەی پێداچونەوە قەراری پێنج ساڵ بەندیخانەی لەسەر دەر دەکرێت، بە زەخت و زەبری ئیتلاعاتی سپا، ئەم جارە بە تۆمەتی قەتڵ و بریندار کردنی چوار کەس دۆسیەی نوێی بو ساز کراوە. ئەم بەندکراوەی کورد پاش دەرکردنی قەراری پێنج ساڵ بەندیخانە لە لایەن دادگەی پێداچونەوە و بەسەر بردنی زیاتر لە شەش ساڵ و نیو مانەوە لە بەندیخانە، دەبوا ئازاد بکرایەت، بەڵام رۆژی سێ شەممە 22 رەشەمەی ساڵی 96 دەدرێتە بەشی 7ی دادسەرای گشتی کۆماری ئیسلامی ئێران لە شاری ورمێ و لەسەر کوشتنی کەسێک و بریندار کردنی چوار کەسی(ئەندامی سپای پاسداران) دیکە خرایە ژێر لێکۆڵینەوە و دادوەرەکە پێی راگەیاندووە کە دۆسیەی ناوبراو دواتر دەدرێتە دادگەی ئینقلاب لە شاری سەردەشت و دانیشتنەکانی دادگەی ناوبراو لەوێوە بەڕێوە دەچێت. #کۆمەڵەی مافی مرۆڤی کوردستان# #27-04-2018#


عه‌دنان پاچه‌چى.. ئه‌و سیاسه‌تمه‌داره‌ى له عێراق رای كرد و به‌شداریى له دروستكردنى ئیمارات كرد\n:: PM:06:04:18/11/2019 \nدوێنى عه‌دنان پاچه‌چى له ده‌ره‌وه‌ى عێراق كۆچى دوایى كرد. ئه‌و سیاسه‌تمه‌دارێكى عێراقى بوو هه‌رچه‌نده چه‌ندان پۆستى گرنگى له وڵاته‌كه‌ى وه‌رگرتووه، به‌ڵام له ناوه‌ڕاستى شسته‌كانى سه‌ده‌ى رابردوو رایكرد كه‌چى له ئیمارات له بونیادنانى ئه‌م وڵاته به‌شدارى كرد و بۆ ده‌یان ساڵ راوێژكار بوو.\nعه‌دنان پاچه‌چى، یه‌كێك بوو له سیاسه‌تمه‌داره به ئه‌زموونه‌كانى عێراق، وه‌ك ماڵپه‌ڕى BBC ئاماژه‌ى بۆ كردووه چه‌ندان پۆستى گرنگى له ده‌وڵه‌تى عێراق وه‌گرتووه و له‌وانه له ناوه‌ڕاستى شه‌سته‌كانى سه‌ده‌ى رابردوو وه‌زیرى ده‌ره‌وه‌ى عێراق بوو، دواتریش كاتێك رژێمى عێراق رووخا عه‌دنان پاچه‌چى ماوه‌یه‌ك سه‌رۆكى ئه‌نجوومه‌نى حوكم بوو كه به هاوكارى ئه‌مه‌ریكییه‌كان دامه‌زرا بوو.\nپاچه‌چى له ساڵى 1959 تا ساڵى 1965 نوێنه‌رى هه‌میشه‌یى عێراق بوو له نه‌ته‌وه یه‌كگرتووه‌كان و له‌ساڵى 1965 بوو به وه‌زیرى ده‌ره‌وه تا ساڵى 1967 له پۆسته‌كه‌ى مایه‌وه و دواتر وڵاتى جێهێشت.\nكوڕى یه‌كێك له سه‌رۆك حكوومه‌ته‌كانى عێراق بوو\nعه‌دنان پاچه‌چى له ساڵى 1923 له به‌غدا له دایكبووه كوڕى موزاحیم پاچه‌چى بووه كه له‌ساڵى 1947 له سه‌روبه‌ندى شه‌ڕى فه‌ڵه‌ستین سه‌رۆك وه‌زیرانى عێراق بوو. پاچه‌چى له كۆلیژى ڤیكتۆریا له ئه‌ستكه‌نده‌ریه‌ى میسر و زانكۆى ئه‌مه‌ریكى له به‌یرووت ده‌خوێنى دواجار له ساڵى 1943 بڕوانامه‌ى به‌كالوریۆس له زانسیته سیاسییه‌كان به‌ده‌ست ده‌هێنێ.\nكاتێك ده‌گه‌ڕێته‌وه عێراق داواى كار له وه‌زاره‌تى ده‌ره‌وه‌ى عێراق ده‌كات به‌ڵام فه‌رمانگه‌ى هه‌واڵگرى" كه ئه‌و كات به فه‌رمانگه‌ى ته‌حقیقات جنائى ناسرابوو" داواى دامه‌زراندنى پاچه‌چى ره‌ت ده‌كاته‌وه چونكه له خۆپێشاندانه‌كانى پاڵپشت به جوڵانه‌وه‌كه‌ى ره‌شید عالى گه‌یلانى به‌شدارى كردووه.\nله‌ساڵى 1950 پۆستى یاریده‌ده‌رى سه‌رۆكى فه‌رمانگه‌ى سیاسى له وه‌زاره‌تى ده‌ره‌وه‌ى عێراق پێ ده‌درێت و هه‌شت ساڵ له‌م فه‌رمانگه‌یه كار ده‌كات.\nله‌م كاته‌دا پاچه‌چى زۆر به جه‌مال عه‌بدولناسرى سه‌ركرده‌ى میسر كاریگه‌ر بووه ته‌نانه‌ت خۆیشى له یاداشته‌كانى باسى كردووه و بڕواى وا بووه میسر یه‌كێك له وڵاته گرنگه‌كانى عه‌ره‌به و ده‌بێت هه‌میشه عێراق كار بۆ ئه‌وه بكات پێوه‌ندى له‌گه‌ڵ میسر به‌هێز بێت.\nله 13ى ته‌مووزى ساڵى 1958 عه‌دنان پاچه‌چى له وه‌زاره‌تى ده‌ره‌وه‌ى عێراق ده‌ركرا. كه‌چى بۆ رۆژى دواتر واته له 14ى ته‌مووز كۆده‌تا له عێراق روویدا و رژێمى پاشایه‌تى له عێراق رووخا و له شوێنى ئه‌و عێراق بوو به كۆمارى. ده‌سته‌بجێ له‌لایه‌ن ده‌سه‌ڵاتدارانى نوێ عه‌دنان پاچه‌چى كرا به نوێنه‌رى عێراق له نه‌ته‌وه یه‌كگرتووه‌كان.\nعه‌دنان پاچه‌چى رۆژێك به‌ر له كۆده‌تاى 14ى ته‌مووز له وه‌زاره‌ت ده‌رده‌كرێت\nپاچه‌چى له پۆسته‌كه‌ى مایه‌وه تا ساڵى 1963 كه كۆده‌تایه‌كى تر له‌لایه‌ن به‌عسییه‌وه به‌سه‌ر قاسم و هاوڕێیانى كرا، به‌ڵام ده‌سه‌ڵاتدارانى نوێ ده‌ستیان بۆ لادانى پاچه‌چى نه‌برد و هه‌ر له پۆسته‌كه‌ى خۆى مایه‌وه. دواتریش كرا به وه‌زیرى ده‌ره‌وه و تا ساڵى 1967 له پۆسته‌كه‌ى بوو، به‌ڵام كاتێك به‌عس جارێكى تر كۆده‌تاى كرد له ساڵى 1968 ئه‌و كات پاچه‌چى له‌ده‌ره‌وه بوو، بڕیارى دا نه‌گه‌ڕێته‌وه و رووى له ئه‌بوزه‌بى كرد.\nوه‌ك له‌م ژیاننامه‌یه ده‌رده‌كه‌وێت عه‌دنان پاچه‌چى وێراى ئه‌وه‌ى هه‌ندێك پۆستى گرنگى وه‌رگرتووه، به‌ڵام له‌گه‌ڵئه‌وه‌شدا چه‌ندان جار دوورخراوه‌ته‌وه و ته‌نانه‌ت له سه‌ره‌تا بۆ ماوه‌یه‌كى زۆر مافى دامه‌زراندنى پێ نه‌دراوه، به‌ڵام كه عێراق جێده‌هێڵێ ئه‌وا له ئبوزه‌بى كارى پێ ده‌درێت و له حكوومه‌تى ئه‌وێ به‌شدار ده‌بێت ته‌نانه‌ت له راگه‌یاندنى ده‌ستوور و سه‌ربه‌خۆى ئیماراتیش به‌شدار بووه.\nئه‌مه‌یش وا ده‌كات ئه‌م وڵاته ره‌گه‌زنامه‌ى پێ بدات و وه‌ك راوێژكاریش له حكوومه‌تى ئیمارات دایبمه‌زرێنێت. ئه‌و وه‌ك راوێژكارێك ده‌مێنێته‌وه تا ئه‌و كاته‌ى ده‌سه‌ڵاتى به‌عس له‌لایه‌ن حكوومه‌تى عێراقه‌وه ده‌ڕوخێت. ئه‌و كاته پاچه‌چى ده‌گه‌ڕێته‌وه عێراق و له ده‌سه‌ڵاتى نوێى عێراق به‌شدار ده‌بێت.\nله كۆده‌تاكه‌ى به‌عس ناگه‌ڕێته‌وه و له ئیمارات ده‌بێته راوێژكار\nچه‌ند مانگێگ پێش رووخانى رژێمى به‌عس پاچه‌چى حزبێكى نوێى دانا به‌ناوى "گردبوونه‌وه‌ى دیموكراسیخوازانى سه‌ربه‌خۆ" به‌ڵام ئه‌م حزبه سیاسیه ته‌نیا دوو ساڵ ته‌مه‌نى هه‌بوو. به‌ڵام وه‌ك كه‌سایه‌تى ده‌سه‌ڵاتدارانى نوێى عێراق و حاكمى مه‌ده‌نى ئه‌مه‌ریكا له عێراق كه پۆل برێمه‌ر بوو متمانه‌ى به پاچه‌چى هه‌بوو بۆیه له ئه‌نجوومه‌نى ده‌سه‌ڵاتى كاتى به‌شدارى به پاچه‌چى كرا. له كانوونى دووه‌مى ساڵى 2004 پاچه‌چى بوو به سه‌رۆكى ئه‌نجوومه‌نه‌كه.\nبه‌هۆى ئه‌وه‌ى ته‌مه‌نى گه‌وره بوو سه‌رۆكى یه‌كه‌م دانیشتنى خولى یه‌كه‌مى په‌رله‌مانى عێراق بوو له ساڵى 2005 له‌هه‌ڵبژاردنى ساڵى 2010 له لیستى ئه‌یاد عه‌لاوى بوو، به‌ڵام نه‌یتوانى كورسى په‌رله‌مان به‌ده‌ست بهێنێ.\nله 10ى تشرینى دووه‌مى ساڵى 2015 هه‌واڵى مردنى به نه‌خۆشى دڵ بڵاوكرایه‌وه، به‌ڵام دواتر ده‌ركه‌وت راست نییه، ئه‌م جاره له هه‌مان مانگ له 17ى تشرینى دووه‌م له ئیمارات كۆچى دوایى كرد.\nکابینەی نۆیەم.. حكوومه‌تى خه‌ڵك ته‌مه‌نى بووه ساڵێك\nسیخوڕانی تاران ئه‌ڵمانیا هه‌راسان ده‌كه‌ن و به‌رلین ناڕه‌زایی ده‌رده‌بڕێ


زیاتر لە ٦٠٠ نووسەر و چالاکی مەدەنی و سیاسی داوی ئازادی نووسەرەکان لە زیندان دەکەن – KDPmedia\nHomeهەواڵزیاتر لە ٦٠٠ نووسەر و چالاکی مەدەنی و سیاسی داوی ئازادی نووسەرەکان لە زیندان دەکەن\nزیاتر لە ٦٠٠ نووسەر، شاعیر، ڕۆژنامە نووس، هونەرمەند و چالاکی سیاسی و مەدەنی بۆ پشتیوانیکردن لە بەیاننامەی” کانوونی نووسەرانی ئێرانی دوورخراوە” و “ئەنجومەنی قەڵەمی ئێران” داوای ئازادکرانی نووسەرانی زیندانی لە ئێراندا دەکەن.\nبە پێی ڕاپۆرتی هەواڵدەری “هێرانا” زیاتر لە ٦٠٠ نووسەر، شاعیر، ڕۆژنامە نووس، هونەرمەند و چالاکی سیاسی و مەدەنی بۆ پشتیوانی کردن لە بەیاننامەی” کانوونی نووسەرانی ئێرانی دوورخراوە” و “ئەنجومەنی قەڵەمی ئێران” داوای ئازادکرانی نووسەرانی زیندانی وەکوو ڕەزا خەندان، بەکتاش ئابتین و کەیوان باژەن ٣ ئەندامی دەستەی نووسەرانی ئەنجومەنی نووسەرانی ئێران دەکەن.\nلە بەشێک لەم بەیاننامەیەدا ئاماژە بە دەسبەسەرکرانی نایاسایی ٣ ئەندامی” کانونی نووسەرانی ئێران، ڕەزا خەندان، بەکتاش ئابتین و کەیوان باژەن، کە بە تۆمەتی ناڕەوای”پڕوپاگەندە دژی ڕێژیمی ئێران” و “هەوڵدان بە دژی ئاسایشی نەتەوەیی” لە لایەن دەزگای قەزایی ڕێژیمی ئێرانەوە بە تاوانبار ناسراون و لە بەندیخانەدان و داواکارن لە دەزگای قەزایی ڕیژیمی ئێران کە ئەم ٣ نووسەرە کە بێ تاوان دەسبەسەر کراون لە بەندیخانە ئازاد بکرێن.\nلە بەشیکی دیکەی بەیاننامەکەدا کە واژۆی کانوونی نووسەرانی دورخراوەی ئێران و ئەنجومەنی قەڵەمی ئێرانی لە سەرە ئاماژە بەوە کراوە کە کۆماری ئیسلامی ئێران، لە ماوەی ٤٠ ساڵی دەسەڵاتداری خۆیدا بەردەوام مافەکانی مرۆڤی پێشێل کردووە و بە سەدان نووسەر و شاعیر و ڕۆژنامە نووسی تەنیا بەهۆی دەربڕینی بیروڕای ئازادی خۆیان ئەشکەنجە و زیندانی کردووە و ڕێژیمی ئێران بەردەوام لە رێگای سەرکوت و هەڕەشە و زیندان و کوشتنەوە بە توندترین شێوە ڕووبەڕووی نەیارانی خۆی دەبێتەوە هەموو دەنگێکی جیاواز و ناڕازی سەرکوت دەکا.\nکۆچی دوایی پێشمەرگەیەکی دێرینی حیزبی دێموکرات لە شاری سەردەشت


به‌وێنه.. له هه‌ڵه‌بجه كۆڕێكی شیعری بۆ ئیسماعیل خورماڵی سازكرا\nعومه‌ر عه‌زیز 05/09/2019 - 00:11 بڵاوکراوەتەوە لە چالاكی\nئێواره‌ی چوارشەممە (4|9|2019)، به‌ڕێوه‌به‌رایه‌تیی گشتیی ڕۆشنبیری و هونه‌ری هه‌ڵه‌بجه، له شاری هه‌ڵه‌بجه ، ئێواره كۆڕێكی شیعری بۆ شاعیر ئیسماعیل خورماڵی ڕێكخست.\nپه‌روێز نیازی، به‌ڕێوه‌به‌ری گشتیی ڕۆشنبیری و هونه‌ری هه‌ڵه‌بجه، به (باسنیوز) ی ڕاگه‌یاند: "له درێژه‌ی كار و چالاكییه‌كانی به‌ڕێوه‌به‌رایه‌تیمان و له ژێرناوی (چووزه‌ی شیعرو به‌وری جوانی) ئیواره‌ی چوارشەممە هه‌ڵساین به سازكردنی كۆرێكی شیعری بۆ شاعیركوردستان، ئیسماعیل خورماڵی".\nگوتیشی: "ئیسماعیل خورماڵی، یه‌كێكه له شاعیره ناودارەکانی كوردستان، پێمان باشبوو ئه‌و كۆڕه شیعرییه‌ی بۆ ساز بكه‌ین و له كۆڕه‌كه‌شدا چه‌ندین شیعری جوانی پیشكه‌شكردین".\nئیسماعیل خورماڵی، له‌مباره‌یه‌وه به (باسنیوز) ی ڕاگه‌یاند: "حزووری دنیای هه‌ڵه‌بجه بۆ من، حزووری ئه‌وان به بی ده‌نگی بۆ دنیای شیعر جۆریك بوو له خۆشه‌ویستی بۆ من، ئه‌مه وایكرد ئیسماعیل جارێكی تر زمانی ئه‌ده‌بی خۆی به خه‌ڵك و نیشتیمان بدات".\nگوتیشی: "من هه‌میشه گوتوومه ماڵی خه‌ڵك و نه‌ته‌وه‌كه‌مم، ماڵی سروشت و ئه‌و وڵاته‌م ، بۆیه جوانی ئه‌مڕۆ بۆ من گه‌ڕانه‌وه‌یه‌كی به ئیسماعیل دا و جارێكی تر ئیسماعیل چوویه‌وه ناو چه‌مه گه‌وره‌كه‌ی دنیای شیعر و گه‌ڕایه‌وه ناو خۆشه‌ویستی ، ئه‌م چه‌شنه بێ ده‌نگییه بۆ شیعری من نیشانه‌ی ئه‌وه‌یه ، كه ئه‌م شاره نیشتیمانێكه له ڕۆشنبیری".\nبەراورد بە ساڵی پار ئەمساڵ بەرهەمی گوێزی هەورامان زیادی کردووە\nئاهه‌نگی ده‌رچوونی قوتابییانی زانكۆی پۆلیته‌كنیكی هه‌ولێر


هەوڵە چەوتەکانی رێژیم بۆ ڕەوایی بەخشینی زۆرەملێ بە دەسەڵاتە ٤٠ ساڵەکەیان\n12:11 - 12 رێبەندان 2718\nکوردستان میدیا: هاوشێوەی ساڵانی ڕابردوو وەزارەتی بەناو بارهێنان و پەروەردەی ڕێژیم بەهاوکاری دەزگا ئەمنیەتییەکان، کۆمەڵێک ڕێوشوێنیان بۆ بەڕێوەبردنی ڕێوڕەسمی ٢٢ی ڕێبەندان و دەیەی بەناو "فجر" دیاری کردووە و هەموو قوتابخانەکانیان ناچار کردووە بە بەڕێوەبردنیان.\nبەپێی هەواڵی گەیشتوو بە ماڵپەڕی کوردستان میدیا، ڕێکەوتی ١٠ی ڕێبەندانی ٩٧ی هەتاوی بەخشنامەیەک بۆ قوتابخانەکانی کوردستان رەوانە کراوە کە تێیدا هاتووە بەپێی بڕیاری دوایین دانیشتنی نێوان بەڕێوەبەریی ئیدارەی بارهێنان و یەکەی فەرهەنگی سپای پاسداران و ستادی بەسیجی قوتابیان پێویستە لەسەر هەموو قوتابخانەکان کە بۆ هەرچی باشتر بەڕێوەبردنی یادی ٤٠ ساڵەی تەمەنی کۆماری ئیسلامی ئەم خاڵانە لەبەرچاو بگرن.\nلەم بڕیارنامەدا کە ٤٠ خاڵی بنەڕەتی و کۆمەڵێک خاڵی دیکەش لەخۆدەگرێ، هاتووە پێویستە لەسەر بەڕێوەبەری قوتابخانەکان کە بە هەر شێوازێک بۆیان دەلوێ قووتابیان لە ڕێوڕەسمەکانی ئەم ماوەیەدا بەشدار بکەن تاکوو مەراسمەکان پڕڕەنگتر دەرکەون.\nلە یەکێک لەم خاڵانەدا هاتووە دەبێ ڕێوشوێنێک بگیرێتە بەر کە قوتابیان لە نوێژی هەینی ڕۆژی ١٩ی ڕێبەندان و هەروەها ڕێپێوانی ٢٢ی ڕێبەندان بەشدار ببن؛ تەنانەت بۆ هەڵخەڵەتاندنی قوتابیان کۆمەڵیک بەناو کێبڕکێیان وەڕێخستووە و بەڵێنی دانی خەڵاتی سەیروسەمەرەی وەک خەڵاتی نەخدییان بە سەرکەوتووان داوە کە ئەمەیان بۆخۆی هێمای کەڵکاژۆوەرگرتنی سیستماتێکی ڕێژیم لە دۆخی نالەباری ژیانی هاووڵاتییانە .\nچالاکێکی فەرهەنگی کورد لەمبارەوە بە کوردستان میدیای وت: کۆماری ئیسلامی ئەگەر دەیهەوێ خزمەت بە دۆزی خوێندن لە ئێران و کوردستان بکات دەیتوانی لەباتی سەرف کردنی ئەم هەموو تێچووە کە بە دەیان میلیارد دەخەمڵێندرێ دەیتوانی ئەو پارە بۆ نۆژەنکردنەوەی دەیان قوتابخانە و دابینکردنی پێداویستییەکانی قوتابخانەکان و باشترکردنی دۆخی ژیانی مامۆستایان بکات، بەڵام ئەوەیکە رێژیم دەیهەوێ بیکات تەنیا تێخزاندنی ئایدیۆلۆژییە ڕزیوەکانی خۆی لە مێشکی هاووڵاتییان بەتایبەت قوتابیانی کەم تەمەن و کەم ئەزموونە.


ژیان | ڕاپۆرتی تایبەت | شێروان و مام ئەمین چیرۆکێکی لەیاد نەکراو\n2021-01-20 | 269 جار خوێندراوەتەوە\nیەکێک لەو رووداوە تراژیدیانەی کە سەرنجی هەمووانی راکێشا، کۆچی دوای مام ئەمین شێروانی باوکی رۆژنامەنووس شێروان شێروانی بوو. شێروان لە حەوتی تشرینی یەکەمی ساڵی رابردوو لەلایەن هێزێکی ئەمنی لە ماڵەکەی خۆی لە هەولێر فڕێنرا، دواتر چارەنووسی ئاشکرا بوو کە لە ئاسایشی هەولێرە.\nمام ئەمین شێروانی، سێ مانگ زیاتر بوو ئاواتی ئەوە بوو کوڕەکەی ببینێت بەڵام ئاسایشی هەولێر رێگەیان پێنەدا، پێش ئەوەی کۆچی دوای بکات، 15رۆژ بوو لە نەخۆشخانە بوو، کوڕێکی ئاماژەی بەوە کرد بوو، باوکی پێش مردنی زۆرجار بە دڵێکی پڕەوە داوای بینینی شێروانی دەکرد.\nئاسایشی هەولێر رێگربوون لە مام ئەمین دوایین ئاواتی بێتە دی، بۆ هەمیشە چاوەکانی داخست و لەگەڵ کوڕەکەی یەکدی نابیننەوە.\nکەسوکاری ئەو رۆژنامەنووسە دەپرسن، ئایا تاوانی شێروان هێندە قورس بوو رێگەیان پێنەدرا لەگەڵ باوکی کۆتا دیدار بکەن؟\nهاوسەری شێروان شێروانی دەڵێت، خەزووری لەتاو بینینی کوڕەکەی شەکرەکەی زۆر بەرزبووەوە و دوو ڕۆژ بوو لە زمان کەوتبوو.\nشێروان شێروانی کە زیاتر لە سێ مانگە لە کونجی زیندانی ئاسایشی گشتی هەولێرە، یەکێکە لەو رۆژنامەنووس و چالاکوانانەی سنوری بادینان کە رەخنەی لە حکومەت و حزبە دەسەڵاتدارەکان دەگرت.\nنیوەی دووەمی ساڵی رابردوو کاتێک لە سنوری پارێزگای سلێمانی و دەوروبەری خەڵک و فەرمانبەران گردبوونەوە و خۆپیشاندانیان دژی دواکەوتنی موچە دەستپێکرد، خەریک بوو ناڕەزایەتییەکان دەگوازرانەوە بۆ ناوچەکانی دیکە، بەڵام هەر زوو لەگەڵ یەکەم بریسکەی ناڕەزایی لە دهۆک، هێزە ئەمنییەکان کەوتنە گیانی چالاکوان و رۆژنامەوانە رەخنەگرەکان و لەو چوارچێوەیەدا شێروان شێروانیان دەستگیرکرد.\nهەرچەندە هێزە ئەمنییەکان لە رێگەی دیندار زێباری رێکخەری وەڵامدانەوەی رپۆرتە نێودەوڵەتییەکان تۆمەتی جۆراوجۆر دەخەنە پاڵی، بەڵام رۆژنامەوان و چالاکوانان و رێکخراوە نێودەوڵەتییەکان جەخت لەوە دەکەنەوە شێروان شێروانی تەنیا لەسەر رەخنەگرتن دەستگیرکراوە و ئەو تۆمەتانەی دەدرێنە پاڵی بێ بنەمان.\nرۆژنامەوان و چالاکوانان جەخت لەوە دەکەنەوە کە دەبوو ئاسایشی هەولێر دەرفەتی بینی شێروان شێروانی و مام ئەمینی باوکیان رێکبخستایە، بەوە دڵنەوایی دەبوو بۆ خێزانەکەی.\nشێروان شێروانی تەنیا نموونەیەکە لە دەستگیرکراوەکانی ساڵی رابردوو، دەیان رۆژنامەوان و چالاکوانی دیکەی سنوری بادینان لە زیندانەکاندان، دایک و باوکیان بەشوێن دەرچەیەکن بۆ ئازادکردنیان و ئێستا هەمووان دەخوازن هەمان چارەنووسی شێروان و مام ئەمینیان نەبێت، ئەمەش وتەی دایک و باوکی گوهدار زێبارییە کە ئەویش لە زیندانەکانی ئاسایشی هەولێردایە.\nبەپێی هەندێک ئاماری نافەرمی، تەنیا لە چوار مانگی کۆتایی ساڵی رابردوو 320 کەس لەلایەن هێزە ئەمنییەکانی بادینانەوە دەستگیرکراون و تاوەکو ئێستا بەشێکیان لە زینداندا ماونەتەوە، ئەوەش کاریگەری خراپی کردووەتە سەر ناوبانگی هەرێمی کوردستان بەتایبەت لای رێکخراوە نێودەوڵەتییەکان و لەوبارەوە چەند جارێک رەخنەی توندیان گرتووە.


04:38 - 03/08/2020 298 جار خوێندراوەتەوە\nسەرۆکایەتی یەکێتی بە پێویستی دەزانێت هێزه سیاسییه‌كانی كوردستان، شانبه‌شانی حكومه‌تی عێراق و كۆمه‌ڵی نێوده‌وڵه‌تی، به‌شداری بكه‌ن له پرۆسه‌ی بوژاندنه‌وه‌ی شه‌نگال و گه‌ڕاندنه‌وه‌ی دانیشتوانه ره‌سه‌نه‌كه‌ی بۆ زێدی باب و باپیریان.\nبه‌بۆنه‌ی شه‌شه‌مین ساڵیادی كۆمه‌ڵكوژیی ئێزدییه‌كان، سه‌رۆكایه‌تی یه‌كێتی نیشتمانی كوردستان راگه‌یه‌نراوێكی بڵاوكرده‌وه‌و تێیدا هاتووه "داواكارین لایه‌نه په‌یوه‌نداره‌كانی كۆمه‌ڵی نێوده‌وڵه‌تی، حكومه‌تی عێراق و هه‌رێمی كوردستان په‌له بكه‌ن له ناساندنی كاره‌ساتی شه‌نگال وه‌ك تاوانی جینۆساید و، له‌به‌رده‌م دادگایه‌كی باڵادا، رێكخراوی تیرۆریستیی ده‌وڵه‌تی ئیسلامی و تاوانباره‌كانیان و ئه‌وانه‌ش كه كه‌مته‌رخه‌م و هۆكاربوون بۆ روودانی كاره‌ساته‌كه، به سزا بگه‌یه‌نن".\nهه‌روه‌ها ئه‌وه‌شخراوه‌ته‌ڕوو "سه‌رباری گه‌وره‌یی كاره‌ساته‌كه و دوای تێپه‌ڕبوونی شه‌ش ساڵ به‌سه‌ر رۆژی ره‌شی ٣ی٨ی٢٠١٤، هێشتا برینی خوشك و برا ئێزدییه‌كانمان سارێژ نه‌بووه. ده‌یان هه‌زار خێزان داڕماون. هه‌زاران كچ و مناڵ و پیاوی ئێزدی بێ سه‌روشوێنن و، ده‌یان هه‌زار پیر و بریندار له ئاواره‌یی كه‌مپه‌كاندا و دوور له زێدی خۆیان، دوور له ئازیزانیان، خراپترین رۆژگار ده‌گوزه‌رێنن. له دۆخێكی وا تاڵدا، ئه‌ركی هه‌موو لایه‌كمانه دوور له دروشمبازیی، سنورێك بۆ ئه‌م دۆخه خراپه‌ی ژیانی ئێزدییه‌كانی پاش جینۆساید دابنێین و، پشتیوان بین له ئاسایی كردنه‌وه‌ی ژیانی خه‌ڵك له شه‌نگال و، دوور له ململانێ و به‌رژه‌وه‌ندیی ته‌سكی حزبی، ئێزدییان و ناسنامه‌ی گه‌لی خۆمان و كولتوری پێكه‌وه‌ژیان و فره‌یی ئاینیی بپارێزێن".\nهه‌ر له‌راگه‌یه‌نراوه‌كه‌دا ئه‌وه‌شهاتووه "بە پێویستی دەزانین هێزه سیاسییه‌كانی كوردستان، شانبه‌شانی حكومه‌تی عێراق و كۆمه‌ڵی نێوده‌وڵه‌تی، به‌شداری بكه‌ن له پرۆسه‌ی بوژاندنه‌وه‌ی شه‌نگال و گه‌ڕاندنه‌وه‌ی دانیشتوانه ره‌سه‌نه‌كه‌ی بۆ زێدی باب و باپیریان. ئه‌ركی حكومه‌ت و لایه‌نه په‌یوه‌نداره‌كانه به‌وپه‌ڕی هه‌ستكردن به به‌رپرسیارێتی، دۆزینه‌وه‌ی خوشك و برا ئێزدییه بێسه‌روشوێنه‌كراوه‌كان بكاته كاری له‌پێشینه‌ی خۆی".\nله‌كۆتایی راگه‌یه‌نراوه‌كه‌دا هاتووه "ئێمە لە سه‌رۆكایه‌تیی یەکێتیی نیشتمانیی کوردستان له كاتێكدا مه‌زڵومییه‌ت و قوربانیدانی ئێزدییه‌كان به‌وپه‌ڕی به‌رز ده‌نرخێنین، بەڵێنی هاوکاری و پشتیوانیی ته‌واویان بۆ دووپات دەکەینەوە و رایدەگەیەنین: خەباتی ئێمە لەپێناو پاراستن و بەدیهاتنی داوا ره‌واكانی ئەوان و ئامانجی ته‌واوی كۆمه‌ڵانی خه‌ڵكی كوردستانه".


کوردیپێدیا - تورکیا: 48 ملیۆن کەس لە خوار هێڵی هەژارییەوە دەژین\n📊 تورکیا: 48 ملیۆن کەس لە خوار هێڵی هەژارییەوە دەژین | پۆل: ئامار و راپرسی | زمانی بابەت: 🏳 کوردیی ناوەڕاست\nتورکیا: 48 ملیۆن کەس لە خوار هێڵی هەژارییەوە دەژین\nبەپێی راپۆرتێکی کۆمەڵەی مافی بەکاربەری تورکیا زیاتر لە 16 ملیۆن کەس لە تورکیا خواردنی پێویستیان بەردەست نیە و 48 ملیۆن کەسیش لە خوار هێڵی هەژارییەوەن.\nراپۆرتەکە، بەبۆنەی رۆژی جیهانی خۆراک، کە دەکەوێتە 16 ئۆکتۆبەر دەربارەی رێژەی برسێتی لە تورکیا بڵاویکردوتەوە، تیادا هاتووە: لە تورکیا 48 ملیۆن کەس لە خوار هێڵی هەژارییەوەن و لەهەوڵی ئەوەدان کە لانی کەمی پێویستی ژیانیان دابینبکەن.\nلە راپۆرتەکەدا هاتووە: خەڵکێکی زۆر توانای دابینکردنی خواردنی پێویسیتان نیە، کە ژمارەیان بە 16 ملیۆن کەس مەزەندە دەکرێت و 20% بەکاربەری تورکیا پێکدەهێنن و لە خوار هێڵی برسیتیەوەن و 48 ملیۆن کەسیش لە خوار هێڵی هەژارییەوەن.\nکۆمەڵەی مافی بەکاربەری تورکیا ئاماژەی بۆ ئەوەشکردوە کە مووچەی مانگانەی فەرمانبەرێک لە تورکیا، کە خاوەنی دوو مناڵ بێت 679 لیرەیە، لەکاتێک 900 بۆ 1000 لیرە لە تورکیا خێزان زۆر بە ئاستەم پێی دەژی.\n➕ ئەم بابەتە لەلایەن: (هاوڕێ باخەوان)ەوە لە: Oct 18 2018 3:45PM تۆمارکراوە


خۆپیشاندانی خەڵکی بانە بۆ ناڕەزایەتی دەربڕین بە کوشتاری کۆڵبەران – چاونیوز\n5ی ئه‌یلولی , 2017\tهەواڵ ناردنی کۆمێنت 685 جار سەردانی ئەو بابەتە کراوە\nلە درێژەی ناڕەزایەتییەکان و لە سەر بانگەوازی چالاکانی مەدەنیی شاری بانە، ئەمڕۆ سێشەممە، ۱۴ی خەرمانان بازاڕییانی ئەو شارە بۆ نارەزایەتی دەربڕین بەرامبەر بە تاوانی کوشتنی یەک بە دوای یەکی کۆڵبەران بە تایبەتی کوشتنی دوو کۆڵبەر بە ناوەکانی قادر بەهرامی و حەیدر فەرەجی، دوکانەکانی خۆیان لە ناوەندی شار و پاساژەکان داخست.\nدوای داخرانی دووکان و بازاڕ و پاساژەکان لە بانە ئۆرگانە ئەمنیەتی و سەرکوتکەرەکانی ڕێژیم لەو شارە، بۆ چاوترساندنی خەڵک ژمارەیەکی زۆر لە هێزەکانی خۆیان ڕژاندە نێو شار و بە توندی بەرامبەر ئەو مانگرتنە کاردانەوەیان نیشان دا. جموجۆڵی خەڵکی نارازی و وەزالەهاتوو بە کۆبوونەوە لە بەرەو دەرکی فەرمانداری دەستی پێکرد، بەڵام هێزەچەکدارەکان بە گازی فرمێسک ڕێژ بەرەوڕووی خەڵک بوونەوە و خەڵکیش بە بەردتێگرتن لە هێزەکانی ڕێژیم بەرگرییان لە خۆیان کرد.\nهەواڵەکان باس لەوە دەکەن کە هێزێکی زۆری چەکدار لە شارەکانی سەقز و بۆکان و سنەوە بەرەو شاری بانە ڕەوانە کراون و کۆپتیەرە نیزامییەکانیش بە ئاسمانی بانەدا دەسوورانەوە، هەروەها بەشێک لە بەرپرسانی شار فەرماندار، شاری بانەیان بەجێ هێشتبوو. وەک دەگوترێ بە هۆی سەرکوتی خەڵکەکە ژمارەیەک خۆپیشاندەر بریندار بوون و دەیان کەسیش لەلایەن ناوەندە ئەمنیەتییەکانەوە گیراون.\nبانە، خۆپیشاندان\t2017-09-05\nتاگەکانی بابەتبانە، خۆپیشاندان


📕 ئاشنابوون بە هیگڵ کتاووخانە\n📅 زمان اضافه کردن Jan 11 2012 10:16PM\nوەرگێرانی: رێباز مستەفا نووسینی: پۆل ستراتێرن وە [ فرەتر(ویشتر)... 👁] 📕 ✖ 0 0 ✔ 99% ✍ هـ.ب. 11-1-2012 22:16:19\n📕 گەشتەکانی مارکۆ پۆلۆ کتاووخانە\n📅 زمان اضافه کردن May 27 2019 2:39PM\nوەرگێرانی: رێباز مستەفا یاداشتەکانی گەڕیدەی بەناو [ فرەتر(ویشتر)... 👁] ✖ ✖ 0 0 ✔ 99% ✍ ز.س. 27-5-2019 14:39:18\n📕 ناسیۆنالیزم 3 کتاووخانە\n📅 زمان اضافه کردن May 27 2019 2:24PM\n👁 اێ بەخشە 783 گل سئرکریائە(دێینە)\nوەرگێرانی: رێباز مستەفا نووسینی:ریچارد جێی وەرگێ [ فرەتر(ویشتر)... 👁] ✖ ✖ 0 0 ✔ 99% ✍ ز.س. 27-5-2019 14:24:50\n📕 یاداشتەکانی ڕۆژانی تەنیایی کتاووخانە\n📅 زمان اضافه کردن May 27 2019 2:32PM\nوەرگێرانی: رێباز مستەفا نووسینی:گابریل گارسیا ماک [ فرەتر(ویشتر)... 👁] ✖ ✖ 0 0 ✔ 99% ✍ ز.س. 27-5-2019 14:32:14


بۆ ژنه ته‌ڵاقدراوه‌كان "كراسه‌كه‌ت بسووتێنه"\nله ئینستاگرام لاپه‌ڕه‌یه‌كی تایبه‌ت بۆ به‌رزكردنه‌وه‌ی وره‌ی ژنه ته‌ڵاقراوه‌كان "جیابووه‌وه" دروست ده‌كرێت، هانیان ده‌دات یادگاری و كراسی بووكێنییه‌كه‌یان به ئاسانترین شێوه له‌ناو ببه‌ن.\nله‌به‌ر ئه‌وه‌ی كاتێك ژنێك ته‌ڵاق ده‌درێت، تووشی چه‌ندان جۆر تێكچوونی باری ده‌روونی ده‌بێت، ماندووبوونییه‌كه‌ی تووڕه و بێزاری ده‌كات له بینینی شته كۆنه‌كانی تایبه‌ت به هاوسه‌ره‌كه‌ی، ژنێكی ئه‌مه‌ریكی له تۆڕی كۆمه‌ڵایه‌تی ئینستاگرام دوای ته‌ڵاقدانه‌كه‌ی ده‌ستی كرد به له‌ناوبردنی هه‌موو ئه‌و یادگارییانه‌ی له‌گه‌ڵ مێرده‌كه‌ی هه‌یبوو، له هه‌مووشیان گرنگتر به‌لایه‌وه جله بووكێنییه‌كه‌ی بوو، به‌ڵام دانی به‌خۆیدا گرت و سووتاندی.\nدواتر ئه‌م وێنه‌یه‌ی له هه‌ژماری خۆی له تۆڕی كۆمه‌ڵایه‌تی ئینستاگرام بڵاو كرده‌وه، چیرۆكی ژیانی جیابوونه‌وه‌كه‌ی باس كرد و له‌ژێر هاشتاگی #born_your_dress به دنیای گه‌یاند، داوای له ژنانی تر كرد هه‌مان كار دووباره بكه‌نه‌وه و مێشكیان ئاسووده بكه‌ن.\nله دوای ئه‌مه‌وه چه‌ندان ژنی جیابووه‌وه‌ی تر ده‌ستیان كرد به سووتاندنی كراسی بووكێنییه‌كانیان و له ژێر هه‌مان هاشتاگ بڵاویان كرده‌وه، هه‌مووشیان باسیان له ئارامبوونی مێشك و جه‌سته‌یان كردووه، دوای ئه‌نجامدانی ئه‌م كاره‌ش، بڕیاره له‌و تۆڕه كۆمه‌ڵایه‌تییه لاپه‌ڕه‌یه‌كی تایبه‌تیان بۆ دروست بكرێت و هه‌موو ژنانی دنیا وێنه‌ی كراس سووتان و ماڵئاواییكردن له ڕابردوویانیان تێدا بڵاو بكه‌نه‌وه.\nئه‌م بابه‌ته 1921 جار خوێنراوه‌ته‌وه


دانا عه‌بدولكه‌ریم: هه‌وڵ ده‌ده‌ین پرۆژه‌ی هێڵی ئاسنین بكه‌ین به‌ئه‌مری واقیع\nدانا عه‌بدولكه‌ریم وه‌زیری ئاوه‌دانكردنه‌وه و نیشته‌جێكردن -حكومه‌تی هه‌رێمی كوردستان\nدانا عه‌بدولكه‌ریم وه‌زیری ئاوه‌دانكردنه‌وه و نیشته‌جێكردن -حكومه‌تی هه‌رێمی كوردستان له‌پشكی بزوتنه‌وه‌ی گۆڕان له‌م دیداره‌ی به‌شی كوردی ده‌نگی ئه‌مریكا وه‌ڵامی چه‌ند پرسیارێك له‌ته‌وه‌ره جیاوازه‌كان ده‌داته‌وه.\n"سه‌ره‌ڕای ئه‌وه‌ی كه‌پرۆژه وه‌ستاوه‌كانی كابینه‌ی پێشوومان به‌گه‌ڕخسته‌وه له ڕێگا دوو سایده‌كان "\nله‌سه‌ره‌تای وتووێژه‌كه‌دا وه‌زیری ئاوه‌دانكردنه‌وه‌ی حكومه‌تی هه‌رێمی كوردستان وتی" دیاره كابینه‌ی نۆیه‌م ساڵی پار له 10/7 سوێندی خواردووه، وه له 15/7 ده‌ست به‌كار بووه ئێمه وه‌كو یه‌كێك له‌وه‌زاره‌ته‌كانی ئه‌و كابینه‌یه پلانی چوار ساڵه‌ی خۆمان ئاماده‌كرد كه له‌ماوه‌ی چوار ساڵی داهاتووی كابینه‌كه وه‌زاره‌ت چ ئه‌ركێكی له‌سه‌ر شانه و پێویسته چی جێبه‌جێبكات، ئه‌وه‌ی كه‌گرنگ بوو به‌لای وه‌زاره‌تی ئاوه‌دانكردنه‌وه و نیشته‌جێكردنه‌وه ته‌واوكردنی ڕێگا دووسایده‌كانی نێوان پارێزگاكانی هه‌رێمی كوردستانه سه‌ره‌ڕای ته‌واوكردنی هه‌ندێك له‌و پرۆژانه‌یه كه‌چه‌ندین ساڵه له‌كابینه‌كانی پێشوو ته‌واو " نه‌كراوه و به‌ته‌واونه‌كراوی ماوه‌ته‌وه هه‌روه‌ها كاركردن بۆ دروستكردنی " "motorway ،ڕێگای خێرای زۆر له‌گه‌ڵ هێڵی ئاسنین بۆ هه‌رێمی كوردستان، وه له‌گه‌ڵ دروستكردنی یه‌كه‌ی نیشته‌جێبوون بۆ كه‌مده‌رامه‌تان له هه‌رێمی كوردستان، ئه‌مه له‌ئه‌ركه سه‌ره‌كیه‌كانی وه‌زاره‌ته."\nدانا عه‌بدولكه‌ریم ڕوونیكرده‌وه" له‌پلانی چوار ساڵه‌ی وه‌زاره‌تدا دیاریكراوه ئه‌گه‌ر ساڵی پار بكه‌ین به دوو به‌شه‌وه ده‌بێت به دوو قۆناغ، قۆناغی پێش هاتنی په‌تای كۆرۆنا و قۆناغی دوای هاتنی په‌تای كۆرۆنا ئێمه له‌قۆناغی یه‌كه‌مدا واته له‌دوای ده‌ست به‌كاربوونمان له 15/7تاوه‌كو كۆتایی مانگی 2 توانیمان به‌شێوه‌یه‌كی خێرا چه‌ند " پڕه‌وپۆزه‌ڵێك" ئاماده‌بكه‌ین، وه ئاراسته‌ی ئه‌نجوومه‌نی وه‌زیرانی بكه‌ین بۆ ئه‌وه‌ی ڕه‌زامه‌ندی له‌سه‌ر بده‌ن بۆ چاككردنه‌وه‌ی ڕێگاوبانه‌كان دیار بوو به‌پێی ئه‌و " پڕه‌وپۆزه‌ڵانه‌ی" كه‌وه‌زاره‌تی ئاوه‌دانكردنه‌وه ئاماده‌ی كرد ئێمه پێویستیمان به سه‌روه 150-160 ملیار دینار بوو كه هه‌موو ڕێگاكان نۆژه‌ن بكه‌ینه‌وه له‌به‌ر دیاریكراوی بودجه‌كه‌ش ناچار دابه‌شی سێ قۆناغمان كرد، واته هه‌ر ساڵێك قۆناغێك جێبه‌جێبكه‌ین. ساڵی پار توانیمان به‌بڕی زیاتر له 40 ملیار دینار قۆناغی یه‌كه‌م جێبه‌جێبكه‌ین كه 72 پرۆژه بووه، وه ئه‌م 72 پرۆژه‌یه له‌ماوه‌ی 3 مانگدا هه‌مووی ته‌واوبوو له ڕێكه‌وتی 15/12 /2019 سه‌رجه‌م ئه‌و 72 پرۆژه‌یه ته‌واو بوون، ته‌نها چه‌ند پرۆژه‌یه‌كیان نه‌بێت كه‌پێویست بوو گۆڕانكاری بكرێت و ڕێگای تری بخرێته سه‌ر. سه‌ره‌ڕای ئه‌وه‌ی كه‌پرۆژه وه‌ستاوه‌كانی كابینه‌ی پێشوومان به‌گه‌ڕخسته‌وه له ڕێگا دوو سایده‌كان."\n" ئێمه كه كابینه‌كه‌مان وه‌رگرت ،27 ملیار دۆلار قه‌رزی له‌سه‌ر بووه، واته كابینه‌یه‌كمان وه‌رگرتووه قه‌رزاره نه‌ك پاشه‌كه‌وتی هه‌بێت و داهاتی له‌به‌رده‌ستدابێت "\nوه‌زیری ئاوه‌دانكردنه‌وه باسی له‌وه‌شكرد " ئێمه چه‌ند ڕێگایه‌كی سه‌ره‌كیمان هه‌یه كه سلێمانی به كه‌لاره-وه ده‌به‌ستێت، وه سلێمانی به هه‌ولێره-وه ده‌به‌ستێت وه هه‌ولێر به دهۆكه-وه ده‌به‌ستێت، ئه‌و پرۆژانه پرۆژه‌ی ستراتیژین، وه وه‌زاره‌ت ده‌ستیكردووه به‌كاركردن تێیدا خۆشبه‌ختانه ئه‌نجامێكی باشمان به‌ده‌ست هێنا له كاركردن، به‌ڵام به‌داخه‌وه له‌دوای هاتنی په‌تای كۆرۆنا دۆخه‌كه به‌تایبه‌تی به‌نیسبه‌ت هه‌رێمی كوردستانه‌وه زۆر دژواربوو چونكه ئێمه كه كابینه‌كه‌مان وه‌رگرت وه‌كو به‌ڕێز سه‌رۆكی حكومه‌تیش ئاماژه‌ی پێداوه،27 ملیار دۆلار قه‌رزی له‌سه‌ر بووه، واته كابینه‌یه‌كمان وه‌رگرتووه قه‌رزاره نه‌ك پاشه‌كه‌وتی هه‌بێت و داهاتی له‌به‌رده‌ستدابێت بتوانێت خزمه‌تگوزاری پێویست پێشكه‌ش بكات، له‌به‌رئه‌وه هاتنی په‌تای كۆرۆناش ئه‌و ئه‌ركه‌ی سه‌رشانی كابینه‌ی نۆیه‌می قورستركرد وای كرد كه له‌گه‌ڵ دابه‌زینی نرخی نه‌وت به‌هۆی په‌تاكه وه shutdown و وه‌ستانی كاری حكومه‌ت بۆماوه‌ی نزیكه‌ی 2 مانگ وایكرد داهاتی ناوخۆش زۆر بێته‌خواره‌وه سه‌ره‌ڕای ئه‌وه‌ی كه‌حكومه‌تی ناوه‌ندیش به‌شه بودجه‌ی یاخود پاره‌ی مووچه‌ی فه‌رمانبه‌رانی هه‌رێمی نه‌نارد ئه‌مه وایكرد داهاتی حكومه‌تی هه‌رێم زۆر زۆر بێته‌خوار به‌نزیكه‌ی له 60% بۆ 70% كه‌م بكات، وه حكومه‌تی هه‌رێمی ناچاركرد له‌ماوه‌ی قۆناغی دووه‌م كه قۆناغی دوای هاتنی په‌تای كۆرۆنایه كار له‌سه‌ر پاراستنی ته‌ندروستی هاوڵاتیان بكاته‌وه له‌گه‌ڵ دابینكردنی موچه‌ی موچه‌خۆرانی هه‌رێمی كوردستان، له‌به‌رئه‌وه بڕیار درا بودجه‌ی وه‌به‌رهێنان ڕابگیرێت تابتوانیین موچه‌ی فه‌رمانبه‌ران دابین بكه‌ین. "\nهه‌روه‌ها ڕایگه‌یاند " به‌داخه‌وه ئه‌م دۆخه وایكرد له‌دوای هاتنی په‌تای كۆرۆنا به‌شێك له‌و پرۆژانه بوه‌ستن به‌ڵام خۆشبه‌ختانه ئێستا و له‌م كاته به‌دواوه ده‌ستمان كردۆته‌وه به‌گه‌ڕخستنه‌وه‌ی ئه‌و پرۆژانه هه‌رچه‌نده هه‌ندێك له پرۆژه ستراتیژییه‌كان هه‌ر نه‌وه‌ستاون كاری باشیان تێداكراوه ، دووسایدی نێوان هه‌ولێر-دهۆك كاری باشی تێدا كراوه ، ڕێگای سلێمانی –كه‌لار ئه‌ویشمان خستۆته‌وه گه‌ڕئێستا كاری باشی تێدا ده‌كرێت، وه له ئاینده‌یه‌كی نزیكیشدا ڕێگای دوكان-چوارقوڕنه كه‌به‌شێكه له دووسایدی نێوان هه‌ولێر-سلێمانی ئه‌ویش ده‌كه‌وێته گه‌ڕ. به‌شێوه‌یه‌كی گشتی ئومێده‌وارین له‌م چه‌ند مانگه‌دا بتوانیین به‌شی زۆری پرۆژه ستراتیژیه‌كانمان به‌توانایه‌كی باشه‌وه كاریان تێدابكرێت وه هه‌وڵ بده‌ین له ته‌مه‌نی ئه‌م كابینه‌یه‌دا ئه‌و پرۆژه ستراتیژییانه ته‌واوبكه‌ین."\n"هه‌موو ئاماژه‌كان به‌ره‌و ئه‌وه ده‌ڕۆن كه ئێمه نزیكین له ڕێكه‌وتن له‌گه‌ڵ حكومه‌تی ناوه‌ندی به‌جۆرێك له‌جۆره‌كان جێگیریه‌كی ئابوری دروست ده‌كات "\nسه‌باره‌ت به‌وه‌ی دۆخی ئابوری چه‌نده ڕێگه ده‌دات به‌جێ به‌جێكردنی پڕۆژه‌كانیان؟ وه‌زیری ئاوه‌دانكردنه‌وه وتی" پرۆژه پێویستی به‌پاره‌یه پێویستی به‌ته‌رخانكردنی پاره‌یه، ئه‌گه‌ر پاره‌ی پێویست له‌به‌ر ده‌ست نه‌بێت ناتوانرێت پرۆژه‌كان جێبه‌جێ بكرێت چونكه هه‌موو شتێك نرخی خۆی هه‌یه و جێبه‌جێكردنی ئه‌وكارانه‌ش نرخی خۆی هه‌یه به‌ڵام هه‌موو ئاماژه‌كان به‌ره‌و ئه‌وه ده‌ڕۆن كه ئێمه نزیكین له ڕێكه‌وتن له‌گه‌ڵ حكومه‌تی ناوه‌ندی به‌جۆرێك له‌جۆره‌كان جێگیریه‌كی ئابوری دروست ده‌كات، وه له‌گه‌ڵ هه‌ڵكشانی نرخی نه‌وتیش له بازاڕه‌كانی جیهان به‌جۆرێكی ئیجابیه ڕه‌نگدانه‌وه‌ی ده‌بێت له‌سه‌ر ئابوری هه‌رێمی كوردستان، ئه‌مانه واده‌كات بتوانیین به‌شێك له‌م پرۆژانه جێبه‌جێ بكه‌ین به‌ڵام ئومێده‌وارین له‌ساڵی نوێی 2021 به‌شێوه‌یه‌كی باشتر و ئابوریه‌كی باشتره‌وه پێ بنێنه ئه‌و ساڵه‌وه و بتوانیین ئه‌و پرۆژانه جێبه‌جێ بكه‌ین. به‌دڵنیاییه‌وه ئه‌گه‌ر دۆخه‌كه به‌ره‌و باشی بڕوات ئێمه له‌ماوه‌ی ته‌مه‌نی كابینه‌كه ڕێگا دووسایده‌كانی نێوان پارێزگاكانی هه‌رێمی كوردستان ته‌واو ده‌كه‌ین."\n"هه‌وڵیش ده‌ده‌ین پرۆژه‌ی هێڵی ئاسنین بكه‌ین به ئه‌مری واقیع "\nوه‌زیری ئاوه‌دانكردنه‌وه‌ی حكومه‌تی هه‌رێمی كوردستان ئه‌وه‌شی وت " هه‌وڵیش ده‌ده‌ین پرۆژه‌ی هێڵی ئاسنین بكه‌ین به ئه‌مری واقیع و له هه‌رێمی كوردستاندا جێبه‌جێی بكه‌ین، له‌داهاتوویه‌كی نزیكدا قۆناغی یه‌كه‌می پرۆژه‌ی هێڵی ئاسنین ده‌ست پێده‌كه‌ین ئه‌ویش بریتییه له ئاماده‌كردنی "feasibility study "پرۆژه‌كه، وه له‌گه‌ڵ ته‌واوبوونی ده‌توانیین بانگه‌شه‌ی وه‌به‌رهێنه‌رانی گه‌وره‌ی دونیا بكه‌ین بۆئه‌وه‌ی له‌م پرۆژه‌یه‌دا به‌شداربن ئه‌وكاته ده‌چینه قۆناغی جێبه‌جێكردنی پرۆژه‌كه‌وه، هه‌روه‌ها بۆ دروستكردنی ڕێگای خێرا "motorway/highway "یان هه‌ر ناوێكی تری لێ بنێین، ئه‌گه‌ر له كۆتایی ئه‌م ساڵیشدا نه‌بێت، له‌سه‌ره‌تای ساڵی داهاتوو هه‌وڵده‌ده‌ین له‌گه‌ڵ چه‌ند لایه‌نێكی ده‌ره‌كی كه ئاماده‌یان ده‌ربڕیووه بۆ ئه‌وه‌ی كه‌به‌شێوه‌ی وه‌به‌رهێنان كار له‌و بواره‌دا بكه‌ن و له‌و بواره‌شدا بچینه پێشه‌وه. "\n" هێڵه ئاسنیه‌كه هه‌موو كوردستان ده‌گرێته‌وه، له‌داهاتوودا ئه‌گه‌ر له‌گه‌ڵ حكومه‌تی ناوه‌نددا گه‌یشتینه ڕێكه‌وتن له‌ڕێی كه‌ركوكیشه‌وه به خوارووی عێراقیشه‌وه ببه‌سرێته‌وه هێڵه ئاسنینه‌كه "\nدانا عه‌بدولكه‌ریم ڕونیكرده‌وه " هه‌رێمی كوردستان له‌ڕووی جوگرافیاوه هیچ كێشه‌یه‌كی نییه ده‌توانرێت هێڵی ئاسنین له‌و شوێنانه‌ی كه دیاریمان كردووه بخرێنه‌كار چونكه له ئێستادا ماسته‌ر پلانێكمان هه‌یه كه ئه‌م هێڵی ئاسنینه له كوێوه بۆ كوێ بێت هه‌موو هه‌رێمی كوردستان ده‌گرێته‌وه كه له زاخۆ وه "داخڵ "ده‌بیت به‌نزیك كه‌ركوكدا ده‌ڕوات ، له‌و شوێنانه‌ی كه له‌ژێر ده‌سه‌ڵاتی حكومه‌تی هه‌رێمه و نزیكی پارێزگای كه‌ركوكه ده‌ڕوات بۆئه‌وه‌ی له‌داهاتوودا ئه‌گه‌ر له‌گه‌ڵ حكومه‌تی ناوه‌نددا گه‌یشتینه ڕێكه‌وتن له‌ڕێی كه‌ركوكیشه‌وه به خوارووی عێراقیشه‌وه ببه‌سرێته‌وه هێڵه ئاسنینه‌كه، ئه‌مه ده‌چێته‌وه پارێزگای سلێمانی له‌وێشه‌وه بۆ گه‌رمیان و بۆ په‌روێزخان، وه هه‌روه‌ها هێڵێكیشی لێ ده‌ڕوات به‌ره و ده‌روازه‌ی باشماخی نێوده‌وڵه‌تی واته ئێمه هه‌رێمی كوردستان ده‌به‌ینه قۆناغێكی تری گواستنه‌وه‌ی شتومه‌ك و هاتوچۆی هاوڵاتیان كه‌سوودێكی گشتی ئابوری و گه‌شتوگوزاریشی ده‌بێت."\nوه‌زیری ئاوه‌دانكردنه‌وه‌ی هه‌رێم گه‌شبینی خۆی ده‌ربڕی كه‌بتوانێت له‌ماوه‌ی ئه‌م كابینه‌یه‌دا بتوانێت پڕۆژه‌ی هێڵی ئاسن له‌هه‌رێمی كوردستان بخاته بواری جێ به‌جێكردنه‌وه له‌و ڕوه‌وه وتی" ساڵێك و دوو مانگه كابینه‌كه دروست بووه من ئومێده‌وارم هه‌موو هه‌وڵێكیش ده‌ده‌م خۆشم گه‌شتبینم له‌وه‌ی كه‌به‌دڵنیایی له‌ته‌مه‌نی ئه‌م كابینه‌یه ده‌بینین ئه‌م پرۆژه‌یه چۆته بواری جێبه‌جێ كردنه‌وه، عێراق له‌دۆخێكی شڵه‌ژاوی سیاسیدایه ئه‌م پرۆژه گه‌ورانه‌ش له‌سه‌ر و ملیار و ملیار و نیو دۆلاری تێده‌چێت، هه‌ر وه‌به‌رهێنێك بیكات و پاره‌یه‌كی وا گه‌وره بهێنێت له كوردستاندا پێویستی سه‌قامگیری سیاسی هه‌یه، ئه‌گه‌ر سه‌قامگیری عێراق به‌گشتی و هه‌رێمی كوردستان تێكنه‌چێت به‌دڵنیایه‌وه ئه‌م پرۆژه‌یه سه‌ركه‌وتوو ده‌بێت و جێبه‌جێش ده‌كرێت به‌ڵام دۆخی عێراق به‌گشتی هه‌تا ئه‌م ساته جۆرێك له سه‌قامگیری پێوه دیاره هیوادارین به‌ره و سه‌قامگیری بڕوات چونكه له‌گه‌ڵ سه‌قامگیری سیاسیدا سه‌قامگیری ئابوریش دروست ده‌بێت."\n"ئه‌مه پلانی حكومه‌تی هه‌رێمی كوردستانه، به‌دڵنیاییه‌وه كه چوینه قۆناغی جێبه‌جێ كردنه‌وه هه‌ماهه‌نگی له‌گه‌ڵ حكومه‌تی ناوه‌ندیش ده‌كه‌ین بۆ ئه‌وه‌ی له‌داهاتوودا حكومه‌تی ناوه‌ندیش ویستی هه‌رێمی كوردستان به ناوچه‌كانی خواروی عێراق و ناوه‌ڕاست و وڵاتانی كه‌نداو ببه‌ستێته‌وه هه‌ماهه‌نگ بین له‌و چوارچێوه‌دا به‌ڵام له ئێستادا ئه‌مه پلانی حكومه‌تی هه‌رێمی كوردستان خۆیه‌تی."دانا عه‌بدولكه‌ریم وه‌زیری گواستنه‌وه وای وت"\n"ده‌كرا ده‌ساڵ پێش ئێستا حكومه‌تی هه‌رێم بیكردایه، كاری جددی بۆ نه‌كراوه ئه‌گینا ئه‌وه‌نده قورس نییه "\nوه‌زیری ئاوه‌دانكردنه‌وه ڕاشیگه‌یاند" ئه‌م پرۆژه‌یه پرۆژه‌یه‌كی ستراتیژییه واته ده‌كرا ده‌ساڵ پێش ئێستا حكومه‌تی هه‌رێم بیكردایه كاری جددی بۆ نه‌كراوه ئه‌گه‌رنا پڕۆژه‌یه‌كی ئه‌وه‌نده قورس نییه ده‌ساڵ پێش ئێستا عێراق له‌ڕووی سیاسی و ئابوریه‌وه سه‌قامگیریه‌كی زیاتری هه‌بووه وه‌به‌رهێنانی بیانی زۆر ده‌هاتن ئه‌و هه‌موو كۆمپانیا گه‌وره‌یه‌ی جیهان هاتونه‌ته كوردستان كاری وه‌به‌رهێنانیان كردووه له‌م سه‌رده‌مانه بیر له‌دروستكردنی هێڵی ئاسنینه‌كه‌ش به‌شێویه‌كی جددی بكرایه‌ته‌وه ، دڵنیابه كۆمپانیا گه‌وره‌كان ده‌هاتن و وه‌به‌رهێنانیان تێدا ده‌كرد چونكه ئه‌م پرۆژه‌یه پرۆژه‌یه‌كی قازانج به‌خشه، هه‌ر وه‌به‌رهێنێك بیكات سوودێكی گه‌وره‌ی لێ ده‌بینێت، له‌به‌رئه‌وه قابیلی جێبه‌جێ كردنه‌و شتێك نییه كه جێبه‌جێ نه‌كرێت، ئه‌وه ئه‌گه‌ر پرۆژه‌یه‌ك بێت و پاره‌یه‌كی زۆری بۆ ته‌رخان بكرێت داهاتی نه‌بێت و پاره په‌یدانه‌كاته‌وه له‌وانه‌یه قورس بێت بتوانیت قه‌ناعه‌ت به‌یه‌كێك بكه‌یت جێبه‌جێی بكات به‌ڵام له پرۆژه‌یه‌كی وه‌هادا دوای ته‌واو كردنی" feasibility study" به‌دڵنیاییه‌وه ده‌رده‌كه‌وێت كه چه‌ند پرۆژه‌یه‌كی قازانج به‌خشه، له‌به‌رئه‌وه من ئومێدم زۆره به‌ئاسانی وه‌به‌رهێنه‌ری ده‌ره‌كی ئاماده‌یه كاری تێدابكات."\n"به‌كارهێنانی شه‌قام به‌پاره "\nسه‌باره‌ت به‌ده‌نگۆی به‌كارهێنانی شه‌قامه‌كان به پاره؟ وه‌زیری ئاوه‌دانكردنه‌وه به‌مجۆره وه‌ڵامی دایه‌وه و وتی" نه‌خێر ئه‌وه بۆ نێوان پارێزگاكانه، خۆی له‌پلانه‌كانی وه‌زاره‌ت دروستكردنی ڕێگای خێرایه واته ڕێگای خێرا له‌ڕێی وه‌به‌رهێنانه‌وه دروستی بكه‌ین ئه‌مه ئه‌گه‌ر له ڕێی وه‌به‌رهێنانه‌وه دروستی بكه‌ین به‌جۆرێك له‌جۆره‌كان ئه‌م ڕێگایانه ده‌بێت به‌پاره به‌كاربهێنرێت، به‌ڵام ئه‌مه "ستانده‌ری" وه‌زاره‌ته كه‌ده‌بێت ڕێگایه‌كی خۆڕایی هه‌بێت كه هه‌موو هاوڵاتیه‌ك بتوانێت به‌كاری بهێنێت له‌پاڵ ئه‌م ڕێگا خۆراییه ئینجا ڕێگایه‌كی تر دروست بكرێت به‌پاره، واته ئه‌و ڕێگایه له‌وانه‌یه به‌شێوه‌یه‌كی "ستانده‌ری" نێوده‌وڵه‌تی و ده‌چێته مواسه‌فاتی "مۆتۆڕ وه‌ی" كه‌هه‌م خێرایه و هه‌م سه‌لامه‌ته له‌وانه‌یه كه‌متر ئوتومبێله‌كه‌ت توشی به‌كارهێنان بێت له‌ڕووی تایه و به‌نزین و ڕۆن و پێداویستیه‌كانی تریه‌وه كه‌چه‌ند سوودێك ده‌به‌خشێت به‌به‌كارهێنه‌ری ئه‌و ڕێگه‌یه، ئه‌وكاته شۆفێره‌كه خۆی بڕیار ده‌دات كام ڕێگه‌یه به‌كار ده‌هێنێت، واته كاتێك ئه‌و پرۆژه‌یه جێبه‌جێ ده‌كرێت له‌پاڵ هه‌ر ڕێگایه‌كی خێرادا كه‌به‌پاره بێت هاوشانی ئه‌وه ڕێگه‌یه‌كی تر هه‌بێت كه حكومه‌ت خۆی دروستی كردبێت و به‌خۆڕایی بێت."\n" ده‌نگۆی كشانه‌وه‌ی بزوتنه‌وه‌ی گۆڕان له‌حكومه‌ت؟ "\nده‌رباره‌ی ده‌نگۆی كشانه‌وه‌ی بزوتنه‌وه‌ی گۆڕان له‌حكومه‌تی هه‌رێمی كوردستان؟ دانا عه‌بدولكه‌ریم كه وه‌زیره له‌حكومه‌تی هه‌رێم له‌پشكی بزوتنه‌وه‌ی گۆڕان وتی" به‌داخه‌وه هه‌ندێك له‌و ده‌نگۆیانه هه‌ندێك له‌و براده‌رانه‌ی خۆمانن به‌بانگه‌شه بڵاوی ده‌كه‌نه‌وه، په‌رله‌مانتارن و له‌سه‌ر پشكی گۆڕانن له‌به‌غداد زانیاری ناڕاست به هاوڵاتیانمان و ده‌نگده‌رانمان ده‌ده‌ن بزوتنه‌وه‌ی گۆڕان به‌پێی ڕێكه‌وتنێك به‌شداره له كابینه‌ی نۆیه‌م ئه‌م ڕێكه‌وتنه له جڤاتی نیشتیمانی بزوتنه‌وه‌ی گۆڕان په‌سه‌ندكراوه، وه به‌بڕیاری جڤاتی نیشتمانی بزوتنه‌وه‌ی گۆڕان به‌شداری حكومه‌تی كردووه، ئێمه له‌سه‌ر بڕیاری ئه‌وان له‌م كابینه‌یه به‌شدارین هه‌ركاتێك جڤاتی نیشتیمانی بزوتنه‌وه‌ی گۆڕان بڕیاربدات كه‌ئێمه له‌حكومه‌ت بكشێنه‌وه، له‌حكومه‌ت ده‌كشێنه‌وه به‌دڵنیاییه‌وه چونكه بڕیار بڕیاری جڤاتی نیشتیمانی بزوتنه‌وه‌ی گۆڕانه، به‌ڵام ئێمه له‌مانگه‌كانی پێشوو له كۆبوونه‌وه‌ی جڤاتی نیشتیمانی به‌شداربووین به‌رچاو ڕوونی و ڕوونكردنه‌وه‌مان داوه به‌جڤات كه‌دۆخی حكومه‌تی هه‌رێمی كوردستان چۆنه و دۆخه‌كه له‌چ ئاستێكدایه كه ئێمه پێویسته به‌یه‌كڕیزی لایه‌نه پێكهێنه‌ره‌كانی حكومه‌تی ئه‌م كابینه‌یه تێپه‌ڕێنین وه بتوانین خه‌ڵكی كوردستان ببه‌ینه قۆناغێكی ئارامی و سه‌قامگیریه‌وه له‌ڕووی سیاسیه‌وه بڕیاری مانه‌وه یان نه‌مانه‌وه‌ی بزوتنه‌وه‌ی گۆڕان په‌یوه‌ندی به‌بڕیاری جڤاتی نیشتیمانی بزوتنه‌وه‌ی گۆڕانه‌وه هه‌یه، هه‌ر بڕیارێك جڤاتی نیشتیمانی بزوتنه‌وه‌ی گۆڕان بیدات ، ئێمه وه‌كو وه‌زیره‌كانی بزوتنه‌وه‌ی گۆڕان پابه‌ند ده‌بین پێوه‌ی."\n" به‌بڕیاری بزوتنه‌وه‌كه و جڤاتی نیشتیمانی له‌حكومه‌تداین، بڕیاری كه‌سی خۆمان نییه وه‌كو وه‌زیره‌كان "\nده‌رباره‌ی بۆچوونی خۆی له‌سه‌ر كشانه‌وه یاخود مانه‌وه‌ی بزوتنه‌وه‌ی گۆڕان له‌حكومه‌ت؟ دانا عه‌بدولكه‌ریم وتی" بۆچونی خۆم له‌به‌رده‌م جڤاتدا باسكردووه، وه به‌وانم ڕاگه‌یاندووه به‌ڵام بڕیار لای جڤاته، ئێمه پابه‌ندین به‌بڕیاری جڤاته‌وه، بۆچونه‌كانی من زۆر به‌ڕوونی پێشكه‌شی ئه‌ندامانی جڤاتم كردووه له‌كۆبوونه‌وه‌ی ڕه‌سمیدا، وه‌هه‌ڵسه‌نگاندنی بۆ كراوه وه له‌سه‌ر ئه‌و هه‌ڵسه‌نگاندنانه جڤاتی نیشتیمانی بڕیاری خۆی داوه."\nڕاشیگه‌یاند" ئێمه قسه‌مان بۆ خه‌ڵكی خۆمان ئه‌وه‌یه كه به‌بڕیاری بزوتنه‌وه‌كه و جڤاتی نیشتیمانی له‌حكومه‌تداین، بڕیاری كه‌سی خۆمان نییه وه‌كو وه‌زیره‌كان هه‌ركاتێك جڤاتی نیشتیمانی بزوتنه‌وه‌ی گۆڕان كه باڵاترین ده‌سه‌ڵاتی بزوتنه‌وه‌ی گۆڕانه بڕیاریدا له‌حكومه‌ت به‌رده‌وام بێت به‌رده‌وامین به‌ڵام ئه‌گه‌ر بڕیاریدا له‌حكومه‌ت بكشێنه‌وه، ده‌كشێینه‌وه ئه‌و بڕیاره په‌یوه‌ندیداره به‌باڵاترین ده‌سه‌ڵاتی ناو بزوتنه‌وه‌ی گۆڕان كه‌جڤاتی نیشتیمانییه به‌ده‌ر له‌وه هه‌ر براده‌رێك بیه‌وێت "موزایه‌ده" به‌سه‌ر بزوتنه‌وه‌ی گۆڕانه‌وه بكات له‌سه‌ر بنه‌مای ئه‌وه‌ی ناو و ناوبانگی خۆی زیاد بكات به‌ڕاستی ئه‌وه كه‌سێكه هه‌ست به به‌رپرسیارێتی ناكات، كه‌سێكه ده‌یه‌وێت پێگه و سه‌نگی بزوتنه‌وی گۆڕان لاواز بكات له‌ناو خه‌ڵكی كوردستان وه هه‌وڵێكی چه‌واشه‌كارییه بۆ تێكدانی ئاراسته‌ی به‌رنامه‌ی سیاسی بزوتنه‌وه‌ی گۆڕان."\nوه‌زیری ئاوه‌دانكردنه‌وه و نیشته‌جێكردن ئه‌وه‌شی وت" هه‌رێمی كوردستان به‌شێكه له عێراق، وه عێراق له‌به‌رده‌م دۆخێكی قورسدایه ئه‌م دۆخه‌ی كه‌هه‌رێمی كوردستانیشی پێدا تێده‌په‌ڕێت به‌شێكه له‌و قورسیه‌ی كه عێراق پێوه‌ی ده‌ناڵێنێت له‌گه‌ڵ نه‌بوونی سه‌قامگیری سیاسی، سه‌قامگیری ئابوریش بوونی نابێت وایكردووه كه ڕێكاره ئیداری و ئابوریه‌كان له‌سه‌ر ڕێگه‌یه‌كی ڕاستی خۆیان نه‌ڕۆن. به‌داخه‌وه ئێمه له‌ساڵانی ڕابردوو له‌هه‌رێمی كوردستان خراپ به‌ڕێوه‌بردن هه‌بووه كه ئه‌مه وایكردووه هه‌رێمی كوردستان خاوه‌نی ئابوریه‌كی به‌هێز نه‌بێت چونكه له‌حاڵه‌تێكی وه‌كو ئێستادا له‌ساڵانی ڕابردوودا باش به‌ڕێوه‌بردنمان هه‌بووایه وه ئابوریه‌كی به‌هێزمان هه‌بووایه له‌م ته‌نگانه توشی ئه‌م حاڵاتانه نه‌ده‌بووین له‌به‌ر ئه‌وه به‌شداریكردنی بزوتنه‌وه‌ی گۆڕان له‌سه‌ر بنه‌مای ئه‌نجامدانی چاكسازی بووه له‌كابینه‌ی نۆیه‌م ، وه ئه‌گه‌ر سه‌یری كارنامه‌ی حكومه‌ت بكه‌یت، به‌ڕێز سه‌رۆكی حكومه‌ت له‌به‌رده‌م په‌رله‌ماندا له‌ڕۆژی سوێندخواردندا خوێندیه‌وه، سه‌یری بكه‌یت پایه‌ی سه‌ره‌كی كارنامه‌كه بریتیه له‌ئه‌نجامدانی چاكسازی له‌ڕێكه‌وتنی ئێمه‌و پارتی-شدا خاڵه سه‌ره‌كیه‌كانی ڕێكه‌وتنه‌كه له‌و چوارچێوه‌دا خۆی بینیوه‌ته‌وه، ئێمه هه‌موو هه‌وڵێكمان ده‌ده‌ین سوور ده‌بین له‌سه‌رئه‌وه‌ی كه خاڵه‌كانی ڕێكه‌وتنه‌كه‌مان جێبه‌جێ بكه‌ین، وه پرۆسه‌ی چاكسازی ئه‌نجام بده‌ین."\n"ئه‌گه‌ر ئێمه وا بێنینه پێش چاومان ئه‌ندازه‌ی ئه‌و خراپه‌كاریه‌ی له‌ساڵانی ڕابردوودا ڕوویداوه لانی كه‌م ئه‌گه‌ر له دوای ساڵی 2003 وه حسابی بكه‌ین، 17 ساڵ ده‌كات، بمانه‌وێت به ساڵێك یان دوو ساڵ هه‌موو ئاسه‌واره‌كانی نه‌هێڵین، له‌وانه‌یه ئه‌و بیركردنه‌وه‌كی لۆژیكی نه‌بێت ئه‌مه پێویستی به‌كات و پێویستی به ئیراده‌و سووربوونه له‌سه‌ر جێ به‌وجێكردنه، تا ئه‌م كاته ئێمه هه‌ست به‌وه ده‌كه‌ین كه ده‌توانیین به‌یه‌كه‌وه كار بكه‌ین و به‌یه‌كه‌وه چاكسازی ئه‌نجام بده‌ین به‌ڵام ئه‌ركه‌كه قورسه‌و به‌ئاسانی جێبه‌جێ نابێت، به‌ڵام گرنگ ئه‌وه‌یه كه له‌سه‌ر ڕێگه‌یه‌كی ڕاست بین دواجار به‌رنامه‌ی بزوتنه‌وه‌ی گۆڕان بریتیه له دروستكردنی حكومڕانیه‌كی باش كه هه‌موو هاوڵاتیانی كوردستان لێی سوود مه‌ندبن."دانا عه‌بدولكه‌ریم وای وت"\n"ده‌یانه‌وێت به‌شداربوونی گۆڕان ببه‌ستنه‌وه به هه‌موو ئه‌و خراپ به‌ڕێوه‌بردنه‌ی كه كراوه كه ئه‌مه جۆرێكه له ناحه‌قی به‌رامبه‌ر به‌بزوتنه‌وه‌ی گۆڕان "\nوه‌زیری ئاوه‌دانكردنه‌وه‌ی حكومه‌تی هه‌رێم ده‌شڵێت" ئه‌گه‌ر من زانیاری هه‌ڵه بده‌م به ده‌نگده‌رانی خۆمان، به خه‌ڵكی گۆڕانخواز له‌سه‌ر بنه‌مای زانیارییه هه‌ڵه‌كه ئه‌وان هه‌ڵسه‌نگاندنی خۆیان ده‌كه‌ن. دۆخی هه‌رێمی كوردستان وه‌كو باسم كرد ساڵێك و دوو مانگه كابینه‌ی نوێ دروست بووه، ئێستا ئه‌و بانگه‌شانه‌ی ئه‌و براده‌رانه ده‌یكه‌ن كه هه‌موو ئه‌و خراپه‌كاریانه‌ی له‌ماوه‌ی ڕابردوودا ڕوویداوه، ده‌یانه‌وێت بیخه‌نه سه‌رشانی ئه‌م كابینه‌یه وه به‌ڕاستی ئه‌م كابینه‌یه‌ش كه وه‌رگیراوه27 ملیار دۆلار قه‌رزاره ، واته ئه‌م براده‌رانه به‌خۆڕایی گۆڕان تۆمه‌تبار بكه‌ن كه‌به‌شداره له‌و خراپ به‌ڕێوه بردنه‌ی ساڵانی ڕابردوو ده‌یانه‌وێت به‌شداربوونی گۆڕان ببه‌ستنه‌وه به هه‌موو ئه‌و خراپ به‌ڕێوه‌بردنه‌ی كه كراوه كه ئه‌مه جۆرێكه له ناحه‌قی به‌رامبه‌ر به‌بزوتنه‌وه‌ی گۆڕان."\nتۆ خۆت ده‌ڵێیت په‌رله‌مانتارانی گۆڕان له‌په‌رله‌مانی عیراق ئه‌م ده‌نگۆیانه بڵاوده‌كه‌نه‌وه بۆچی ئه‌وان ئه‌و ده‌نگۆیانه بڵاوده‌كه‌نه‌وه له‌كاتێكدا ئه‌وان سه‌ر به‌بزوتنه‌وه‌كه‌ن؟ له‌وه‌ڵامدا دانا عه‌بدولكه‌ریم وتی" ده‌بێت ئه‌و پرسیاره له‌خۆیان بكه‌یت چونكه ئه‌گه‌ر ئه‌وان پابه‌ندبوونایه به‌پرینسیپه‌كانی كاری ڕێكخراوه‌یی گۆڕان ئه‌وان ئۆرگانێكن له‌ئۆرگانه‌كانی گۆڕان سه‌رۆكی فراكسیۆنه‌كه ئه‌ندامی جڤاتی نیشتیمانی بزوتنه‌وه‌ی گۆڕانه كه‌ده‌توانێت بێت قسه‌كانی خۆی له‌ناو جڤاتدا بكات چه‌ندین تێبینیمان هه‌بووه و چه‌ندین بابه‌ت هه‌بووه كه‌پێویستی به‌ڕوونكردنه‌وه هه‌بووه به‌ڵام پرسمان به‌ئۆرگانه‌كان كردووه، پێیان باش نه‌بووه ڕوونكردنه‌وه بده‌ین له‌به‌رئه‌وه‌ی كه‌پێویسته له‌جڤاتی نیشتیمانیدا باس بكرێت، ئه‌وان ده‌یانتوانی قسه‌كانی خۆیان و بۆچونه‌كانی خۆیان له جڤاتی نیشتیمانی باس بكه‌ن ، وه به‌رگری لێ بكه‌ن و هه‌وڵ بده‌ن بڕوا به‌ئه‌ندامانی جڤات بكه‌ن كه‌قسه‌كانی ئه‌وان له‌به‌رژه‌وه‌ندی بزوتنه‌وه‌ی گۆڕان و له‌به‌رژه‌وه‌ندی خه‌ڵك دایه، ئه‌و كاته ئه‌گه‌ر بیانتوانیایه زۆرینه‌ی جڤاتی نیشتمانی به‌رن به‌لای راكانی خۆیاندا ئه‌وكاته بزوتنه‌وه‌ی گۆڕان بڕیارێكی ده‌دا كه‌زۆرینه‌ی له‌گه‌ڵداده‌بوو به‌ڵام تۆ بێت له‌سه‌ر شاشه‌كانی ته‌له‌فزیۆن یاخود بێت له به‌یاننامه‌یه‌كدا "موزایه‌ده" به‌سه‌ر حیزبه‌كه‌ت بكه‌یت، ئه‌و حیزبه‌ی كه ناو و ناوبانگی بۆ دروستكردوویت، كه پێگه‌ی كۆمه‌ڵایه‌تی و ئابوری بۆ دروستكردوویت بێت "موزایه‌ده"ی به‌سه‌ردا بكه‌یت به‌ڕاستی ئه‌مه كارێكی نالۆژیكییه و دووره له ئه‌ته‌كێتی پابه‌ندبوونی ڕێكخراوه‌یی."\nده‌قی وتووێژه‌كه‌ی ژیار محه‌مه‌د له‌گه‌ڵ Sep 17/020


باشترین وڵاتانی جیهان لەبواری یەکسانیی رەگەزی لە 2019ـدا\n24/12/2019 04:56 PM\nکۆمەڵەی جیهانی ئابووری، راپۆرتی جیهانیی نایەکسانی رەگەزی خۆی بۆ ساڵی 2020ـدا بڵاوکردەوە. لەم راپۆرتەدا 153 وڵاتی جیهان لەبواری پێشکەوتنی یەکسانی رەگەزییەوە تاوتوێ کراون. لەم تاوتوێکردنەدا جەخت کراوەته سەر چوار کەرتی گرنگ کە بریتین لە: بەشداربوون لە چالاکییە ئابوورییەکان، پەروەردە و راهێنان، تەندروستی و دەسەڵاتی سیاسی.\nلەم راپۆرتەدا زۆر بەباشی باسی بەریتانیا و ئەمریکا و ئۆسترالیا نەکراوە، چونکە ئەم سێ وڵاتە لە ساڵی 2018ـەوە پێگەی رابردووی خۆیان لەبواری یەکسانیی رەگەزییەوە لەدەست داوەوە و دابەزیون. بەپێی ئەم راپۆرته 100 ساڵی دیکەی پێدەچێ تا ئەوەیکە بگەینە یەکسانییەکی رەگەزی گشتگیر. بەپێی راپۆرتی جیهانیی نایەکسانیی رەگەزی، 10 وڵاتی سەرەوەی ئەم لیستە لەحاڵێکدا هەنگاو ئەنێنه ناو دەیەی نوێی 2020 کە زۆرترین پێشکەوتنیان لەبواری لەناوبردنی نایەکسانیی رەگەزی هەبووە.\n"ئیسلەندا" یانزەهەمین ساڵە کە لە پلەی یەکەمی ئەم لیستەدا جێگیر ئەبێت. رێژەی ژنانی چالاک لەبواری سیاسەت و ئابووری لەم وڵاتەدا یەکجار زۆرە. "ئیسپانیا" لە ٢٠١٨ـەوە هەنگاوی زۆر جددی لەم بوارەدا هەڵێناوەتەوە و خۆی گەیاندە 10 باشترین وڵاتی ئەم لیستە. ئەم وڵاتە لە 2018ـدا نازناوی "ژن تەوەرترین حکوومەتی جیهان"ـی پێ بەخشرا، چونکە بەشێکی زۆر لە پۆستە حکوومییەکان بەدەست ژنانەوە بوو.\nجێی ئاماژەیە وڵاتانی ئیسپانیا و لێتۆنی و تایلەندا زۆرترین پەرلەمانتاری ژنیان هەیه.\nچاره‌سه‌ری قه‌ڵه‌وی به گیراوه سروشتییه‌كان\nئه‌وانه‌ی له قه‌ڵه‌وی ئه‌ترسن ئه‌م بابه‌ته بخوێننه‌وه\nئه‌م خواردنانه ئازار كه‌مده‌كه‌نه‌وه\n8/4/2021 4:32:00 PM\nبزووتنەوەی پشتێنەی سەوز-بەشی یەکەم\nشۆڕشی دەسەڵاتی خەڵک لە فیلیپین-بەشی دووەم\n8/2/2021 4:49:00 PM\nشۆڕشی دەسەڵاتی خەڵک لە فیلیپین-بەشی یەکەم